
Ciwanekî Kurd 
rojeva Awisturyayê 
dagîr kiriye 

»25 salî ye û pirtûkek nivîsandiye û 
tê de Tirkiye û Tirkan diparêze, 
li hemberî “nijadperestiya Awistur- 
yayiyan”. 




Koln (Rûdaw) - Van rojan çape- 
meniya Awisturyayê cihekî berfi- 
reh dide ciwanekî Kurd yê 25 salî. 
Hemû rojnameyên mezin yên vî 
welatî bi vî ciwanî re hevpeyvîn 
weşandin û malperên înternetê 
tije nivîs û şîrove ne derbarê vî ci- 
wanî de. Sedema vê baldariyê: Ci- 
wanê 25 salî pirtûkek nivîsandiye 
û têde Tirkiyeyê û Tirkbûnê li 
hemberî "nijadperestiya Awis- 
turyayiyan" diparêze. 

Di pirtûka xwe ya bi navê "Wir 
kommen" (Em tên) de, xwende- 
vanê zanîngehê, înan Turkmenê 
25 salî behsa dijayetiya Awistur- 
yayiyan li hemberî welatê xwe 
Tirkiyeyê û Tirkên li Awisturya, 
herwiha behsa hêza Tirkiyeyê, 
Tirk û Tirkbûnê dike û dibeje ku 


Tirk di gellek warên jiyanê de ji 
Awisturyayiyan û Ewropiyan bi- 
serketîtir in û ji ber wê yekê jî 
bandora Tirkan wê di salên pêş 
de hîn mezintir û berfirehtir bibe. 
Li gor înan çend taybetmendiyên 
Tirkan hene ku wê ji bo serkef- 
tina wan li Ewropayê bibin alîkar: 
"Tirk xwedî helwest in ji bo gihiş- 
tina armancekê, bêtir nazik in ji 
bo nûjeniyên teknolojiyê, bi koka 
xwe serbilind in, gelê Tirk bi giştî 
temenbiçûktir e ji Ewropiyan û 
zûtir zêde dibin, aboriya wan jî zû 
mezin dibe û ev hemû wê wiha 
bikin ku Tirk li Ewropayê bi ser 
bikevin. 

înan Turkmen di hevpeyvînên 
xwe de balê dikşîne ser nijadpe- 
restiya ku ew li Awisturyayê rastî 


Inan Tiirkmen: “Tirk di gellek warên jiyanê de ji Awisturyayiyan û Ewropiyan biserketîtir in.“ 


Çima Kurdek pirtû- 
kekwihaderbarê 
Tirkiyeyê de diniv- 
sîne û pesnê wela- 
tekî dide ku gelê wî 
dihelîne? 


hatiye û dibeje ku ew dixwazê bi 
vê pirtûka xwe balê bikşîne ser vê 
pirsgirêkê. Li gor înan Tûrkmen 
êdî dem hatiye ku Awisturyayî bi 
çavekî biçûk li Tirkan nenêrin û 
gellek aliyên Tirkan yên pozîtîv 
hene ku ji ber dijayetiya Tirkan û 
Tirkiyeyê ji aliyê Awisturyayiyan 
ve nayên dîtin û ew dixwaze vê 
yekê derxîne pêş. 

Di nava van hemû pesindayî- 
nan de înan Tûrkmen Kurdbûn û 
Elewîbûna xwe jî înkar nake û li 
ser pirsek rojnameya "Der Stan- 
dart" derbarê gelo divê kî vê pir- 
tûkê bixwîne, wiha dibeje: 
"Beriha her kesî Awisturyayiyên 
Awisturyayê, ji bo ku ew bibînin 


ku li Tirkiyeyê ne tenê tiştên ne- 
yênî hene. Lê ez dixwazim ku 
kesên din jî êdî biramin. Û tiştekî 
din jî: Çima Kurdek pirtûkek wiha 
derbarê Tirkiyeyê de dinivsîne û 
pesnê welatekî dide ku gelê wî di- 
helîne? Belkî piştî xwendina vê 
pirtûkê hinek kes bêjin: Divê ji 
van kesan bêtir hebin, yên ku cu- 
dabûnek mezin naxin navbera 
Kurd û Tirkan." 

Malbata înan Tûrkmen di salên 
1980an de ji Bakurê Kurdistanê 
hatine Awisturyayê. înan sala 
1986ê li bajarê Linzê ji dayik 
bûye û ew niha li li zanîngeha Vi- 
yanayê di beşa aboriyê de dix- 
wîne. 



i cmein c 

Ki tizr 





Komela Kurdên 
Êzîdî bû armanca 
nijadperestan 


Di şahiyekê de 70 Kurd 
û Tirk bi hev ketin 



Koln (Rûdaw) - Piştî ku dawiya 
meha Sibatê li bajarokê Lollar, li 
nêzîkî bajarê Giessen li Alman- 
yayê Komela Kurdên Ezîdî bi nî- 
şanên nijadperestî, wekî nîşana 
naziyan û navê Hîtler hat lewi- 
tandin, reaksyonên nerazîbûnê 
û bangên piştgiriya Kurdên 
Êzîdî berdewam dikin. 

Piştî herdu parlementerên 
herêmê Dr. Helge Braun (CDU) 
û Gernhard Merz (SPD), van 
rojan serokê jî Partiya Sosyal- 
Demokratan (SPD) yê herêmê 


Thorsten Schafer-Gûmbel û se- 
rokê rûmetê yê Civata Kurd-Al- 
manan yê Giessenê Mehmet 
Tanriverdi jî bi tundî ev lewitan- 
dina komela Kurdên Êzîdî şer- 
mezar kirin. Schafer-Gûmbel bi 
her awayî piştgiriya partiya xwe 
SPD bo Civata Êzîdiyan anî 
ziman. 

Derdora bajarê Giessenê li Al- 
manyayê yek ji navendên Kur- 
dên Ezîdî ye û komela navborî jî 
beriya 3 mehan 5 saliya xwe 
pîroz kiribû. 


Koln (Rûdaw) - Dawiya heftiya 
borî şahiyek li bajarê Almanya 
Hambûrgê veguherî qada pev- 
çûna derdorê 70 kesên mêvan. Di 
encamê de çendîn kes birîndar 
bûn û kesek jî hat binçavkirin. 

Li gor şahidên pevçûnê, mêva- 
nan bi kursiyan li hev xistin û 
gaza çavşewatê jî hat bikaranîn. 
Li gor agahiyên polîsên Alman, 
beriya destpêkirina şahiyê, ji ber 


tunebûna cîh di salona şahiyê de, 
xirecirê dest pê kir û paşê di hun- 
dirê salonê de Kurd û Tirkên di 
salonê de bi hev ketin. Polîsên ku 
hatin cihê bûyerê kesek kirin bi 
çavan. Lê gengêşî li wir bi dawî 
nebû û paşê pevçûn li derveyî sa- 
lonê dîsa dest pê kir û polîs mec- 
bûr man ku dîsa mudaxele bikin 
û dîsa çendîn kes hatin binçavki- 
rin. 


Rûdaw 


Rojnameyeke siyasî û heftane 


Xwedî 

Rudaw Media GmbH 


Sernûser 

Ako Mihemed 
akopress74@yahoo.com 


Rêvebirê Nivîsînê 

Nasredîn Akyol 
nasredin@rudaw.eu 


Redaksiyon 

Mehmet Sebatli 
sebatli@hotmail.com 

Besam Mistefa 
wardoz@gmail.com 

Mihemed Tahir 

mtahir2011@windowslive.com 


Dîzayner 

Hamdullah Yumlu 


îdare û belavkirin 

Mustefa Sefîq Edilbî 
gare2005@hotmail.de 


Şêwirmendê yasayî û aborî 

Ayhan Çîftçî 


Marketing û reklam 

Mansour Sedghi 
m.sedghi@rave-online.org 


Navnîşan 

Rudaw Media GmbH 
Gutenbergstr. 63a 
50823 Köln/Germany 


Pêwendî 

Telefon: +49 (0) 221-26 00 40 02 
Telefax: +49 (0) 221-26 00 49 81 
www.rudaw.net / www.rudaw.eu 
info@rudaw.eu 


Belavkirin / Vertrieb: 

Axel Springer Vertriebsservice GmbH 
Siiderstrafêe 77 
20097 Hamburg 
www.as-vertriebsservice.de 


Rûdaw ji bo nivîsên ku bi nav tên 
weşandin ne berpirsyar e. 

© Hemû maf parastî ne 


Rûdaw 


li hevkarên nû digere 

Rûdaw tora xwe ya hevkaran 
berfireh dike 



Rûdaw ji bo ku hîn bêtir û ji nêzîk ve jiyana Kurdên Ewro- 
payê bişopîne, li hevkar û peyamnêrên nû li hemû welat û 
bajarên Ewropayê digere. Baş zanîna bi kurdî şert e ji bo 
hevkariyê. 

Kesên eleqedar dikarin serî li Rûdawê bidin: 
info@rudaw.eu 






































Hejmar 137 I Rûdaw 


Rojev 


3 


Hêmin Xoşnaw 


K 

1 h 


emal Burkay piştî ku 
tevlîbûna xwe bo 
Partiya Maf û Azadi- 
yan HAK-PAR ragi- 
and, sê cîgirên 
serok û çar endamên civata vê 
partiyê dest ji karên xwe kişan- 
din. Cîgirekî serokê giştî yê vê 
partiyê bawer dike ku hatina Bur- 
kay bo nava partiya wan zerarê 
digihîne yekîtiya netewî. 

Siyasetmedarê Kurd Kemal 
Burkay di 30 Temûza 2011ê de, 
piştî 31 salên jiyana li diyaspo- 
rayê, vegeriya Bakûrê Kurdistan 
û Tirkiyeyê. Wî di serî de ragi- 
hand ku ew ê ji karê siyasetê 
weke partîtî dûrkeve û wê bi 
karên wêjeyî û nivîsînê re mijûl 
bibe. Lê piştî ku PKKê çûyîna wî 
weke projeya dewletê bi nav kir, 
wî ragihand ku ew êdî neçar e si- 
yasetê bimeşîne. 

Kemal Burkay (73) ku damez- 
rênerê Partiya Sosyalist a Kurdis- 
tanê ye û çend salan sekreterê vê 
partiyê bû, ku HAK-PAR weke 
baskê yasayî yê vê partiyê li Tir- 
kiyeyê tê dîtin, heftiya borî ragi- 
hand ku ew ê di nava HAK- PARê 
de dest bi xebata siyasî bike. Ev jî 
bû sedema nerazîbûna çend ber- 
pirsên vê partiyê û 7 endamên rê- 
veberiya HAK-PARê bi hev re dest 
ji kar kişandin. 

"Vegera wî xizmeta yekîtiya 
netewî nake" 

Ev 7 kes di daxuyaniyekê de dibê- 
jin ku HAK-PAR di van salên dawî de 
îradeyeke cîddî nîşan da, daku xwe 
ji şêwe û hizirkirina Kemal Burkay 
û kesên weke wî rizgar bike, her- 
wiha di vê derbarê pêngavên girîng 
jî hatin avêtin "lê li ser vê proseyê 
vegera wî ya dawiyê roleke berovajî 
leyîst, di encamê de vegera Burkay 
bo nav rêzên HAK-PAR xizmeta ye- 
kîtiya netewî nake." 

Cîgirê Serokê Giştî yê HAK- 
PARê Saîd Aydogmuş ku dest ji 


HAK-PAR derizî 


' l 

* i 


Cîgirê Serokê 
HAK-PARê 


, ■ Aydogmuş: 

y Hikûmet piştgiriya 



Burkay dike 


Serokê HAK-PARê 
Bozyel: 

HAK-PAR pirrdeng û 
/ pirreng e 


kar kişandiye û di wê baweriyê 
de ye ku mercên serokatîkirina 
HAK-PARê di Kemal Burkay de 
tune, dibeje: "Ji ber ku ev 40 sal 
in ew li diyasporayê dijî û haya wî 
ji rewşa Kurdistanê nîne. Burkay 
kesekî îdeolojîk e, lê HAK-PAR 
grûbeke pirreng û pirrdeng e. 
Burkay dibêje ez sosyalîst im, lê 
HAK-PAR lîberal e. Vêca kesekî 
sosyalîst nikare serokatiya parti- 
yeke pirrdeng û pirreng a Kurda- 
yetî bike." 

"Grûba Burkay nehîşt HAK- 
PAR geş bibe' 

Aydogmuş di dirêjiya daxuya- 
niya xwe de bo Rûdaw dibêje yek 
ji van sedemên ku nehişt HAK- 
PAR di çend salên borî de geş 
bibe, zalbûn û tesîra grûba Bur- 
kay bû li ser vê partiyê: “Me hewl 
û îradeyeke cîddî nîşan da, daku 
xwe ji vê rizgar bikin. Me di pro- 
seya hilbijartinên 12ê Hezîranê 
de hin pêngav avêtin, lê vegera 
Burkay ev pirsgirêk mezintir kir. 


Zarokên li Girtîgeha Pozanti de: 

Tişta herî zorê dida me 
îstîsmara zayendî bû 


^ Zarokên Kurdan ên ku bi hinceta tevlîbûna ça- 
lakiyan li zîndana Pozanti hatin girtin û di çape- 
meniya tirkî de weke "zarokên kevir avêj" hatin 
binavkirin, behsa tacîz û tecawizê kirin. Lê raye- 
darên hikûmetê û girtîgehê dibêjin ev “derew in.” 


Rûdaw - Zarokên ku li Tirkiyeyê 
ji ber sedemên siyasî tên girtin 
davêjin odeyên girtiyên edlî û tê 
îdîakirin ku zarok ji aliyê girti- 
yên edlî ve rastî îstîsmara za- 
yendî, tundî û pêkutiyên 
nîjadperestî tên. Zarokê bi navê 
H.K., diyar kir ku ew nêzî 4 
mehan li Girtîgeha Pozantiyê 
ma û ew şandin koguşa B-4 ku 
hemû kesên li vir edlî bûn: 
“Hinek hevalên me ji aliyê girti- 


Bêtiriya kadroyên ku di nava 
HAK-PARê de dixebitin naxwazin 
Burkay bibe serokê vê partiyê." 
Ev berpirsê berê yê HAK-PARê 
rexneyan li Kemal Burkay digire 
û dibêje, “ew nezîviriye Kurdis- 
tanê. Burkay ji dema ku vegeri- 
yaye li Stenbolê dimîne." Saîd 
Aydogmuş derbarê helwesta Se- 
rokê HAK-PARê Bayram Bozyel de 
jî agahî dan û got: “Cudahiyeke 
mezin navbera Bozyel û Burkay 
de tune. Bozyel himber Burkay 
gellekî bê îrade ye. Ew di siyasetê 
de bi giyanê grûba olî tevdigerin. 
Em divê rêyeke din bibînin, daku 
serkirdeyên Kurdan jî weke yên 
gelên din demokrat bin." 

Bozyel: Divê hurmeta biryara 
endambûna Burkay bigirin 

Lê Serokê HAK-PARê Bayram 
Bozyel rexneyên Saîd Aydogmuş 
red dike û dibêje, "hemû raya 
giştî dizane ku HAK-PAR pirrdeng 
e. Kesên sosyalîst, lîberal, oldar û 
burokrat jî di nava vê partiyê de 



ye. Mafê me tune em derbarê ke- 
satiya kesan baxivin. Boçûna Bur- 
kay derbarê PKKê û Ocalan 
helwesta wî ya taybetî ye. Bo min 
helwesta partiyê girîng e derbarê 
vê yekê. Di nava HAK- PARê de 
derbarê çendîn meseleyên din 
cudahiya bîrûboçûnan heye. 
Herwiha derbarê AKPê û 
BDPê, lê ev ne girêdayî 
kesatiya min e, hel- 
westa partiyê ye." 


"Em tevlî BDP< 
nabin" 




h e n e . 

Ango ne partiyeke îdeolojîk e û 
kesên weke kek Kemal Burkay û 
yên din jî dikarin bibin endamên 
wê. Kek Abdulmelik Firat kesekî 
oldar bû, lê 4 salan serokê HAK- 
PAR bû. îro çendîn havalên par- 
tiya me hevalên kevin ên Burkay 
ne û ew hemû jî sosyalîst in. 
Loma endambûna Burkay ji aliyê 
boçûn û rêbaza partiyê jî ne pirs- 
girêk e." Wî herwiha got ku her ji 
damezrandina HAK-PARê heta 
îro Burkay bi nivîs û ezmûn alîka- 
riya wan kiriye: "Loma em divê 
hurmeta biryara endambûna 
Burkay bigirin. Xweziya ku çend 
kesatiyên din ên Kurd ên navdar 
jî bibûna endamên HAK-PAR, em 
ê bi vê yekê gelekî dilxweş dibûn." 

Bayram Bozyel di dirêjahiya da- 
xuyaniya xwe de derbarê kesatiya 
Burkay û rexnegirtina wî li Ocalan 
û rengdana vê li ser partiya wan jî 
bo Rûdawê got "ev gotûbêja der- 
barê kesatiya birêz Burkay tê kirin 
gotûbê- 
jeke ne- 
b a b e t î 


Aydogmuş derbarê 
damezrandina parti- 
yeke nû piştî cudabûna 
wan ji HAK- PARê got, 
"Em ê niha çaverê bin, dibe 
hin kesên din jî dest ji HAK- 
PARê berdin." Aydogmuş der- 
barê îhtîmala tevlîbûna BDPê jî got 
"em modela wan a partîtiyê rast na- 
bînin, loma em tevlî BDPê nabin." 
Aydogmuş di vê baweriyê de ye 
ku dewlet dixwaze Burkay bikar- 
bîne û bi navê dostaniyê wî lawaz 
bike û bo vê mebestê bi hemû şê- 
weyan piştevaniya wî dike: 
"Kemal Burkay dibêje dewlet 
piştgîriya Apo kiriye, loma Apo 
sîxur e, lê ew bi xwe jî piştgiriyê 
ji hikûmetê distîne. Ez bi piştrastî 
dibêjim ku Burkay bi mebesta bê- 
dengkirina dengên azad vegeri- 
yaye nava HAK-PARê." 

Kemal Burkay di daxuyaniyeke 
derbarê îstîfakirina 7 kesan de got, 
"Tiştekî normal e. Lê min karekî şaş 
nekiriye. Ez berê dostê HAK-PARê 
bûm û îro jî dibim endamê wê. Lê ev 
ne proseyeke û pêwîst nake kes serê 
xwe bi vê yekê tevlihev bike." 

HAK- PAR heta niha tenê beşdarî 
di hilbijartinên şaredariyan kiriye, lê 
nekariye encameke berbiçav bidest 
bîne. Herwiha di hilbijartinên 12 He- 
zîrana 201 lê de piştevaniya lîsteya 
BDPê kir ku ev helwest ne bi dilê 
Kemal Burkay bû. 


yên edlî ve rastî tecawîzê hatin. 
Hin caran bi zorê şalên me dia- 
nîn xwarê. Tiştên ku hatin serê 
me nayên gotin." 

'Benik diavêtin stuyê 
me û dikişandin' 

Zarokê bi navê Ş.A. (17) jî di 
çalakiyekê de hatiye girtin, 2 
mehan li girtîgeha Pozantiyê ma 


û dibêje wan gellek caran rêve- 
beriya girtîgehê haydar kir: “Me 
daxwaz kir cihê me bên guhe- 
rîn, lê bê encama diman." Ş.A. 
tundiya ku lê hatiye kirin wiha 
vegot: "Girtiyên edlî benik dia- 
vêtin stuyê min û dikişandin. Ji 
bo ku em alê maç bikin dirêjê 
me dikirin û digotin bêjin em 
terorîst in û li me dixistin." Ş.A., 
da zanîn ku hê jî bandora bûye- 
ran xelas nebûye û got: “Heva- 
lên me fedî dikin tevlî me bibin. 
Ji ber ku tiştên hatiye sere wan 
jî bîr nakin." 

Zarokê bi navê A.K. (17) jî 
diyar kir ku li Girtîgeha Pozan- 
tiyê herî zêde îstîsmara zayendî 
ew nerehet dikirin: “Girtiyên 
edlî şevê bi zorê hevalên me di- 
birin cem xwe. Rêveberiya girtî- 
gehê jî bûyer vedişartin." 

Zarokên rastî tecawizê hatin 
serîliÎHDê dan 



Ji ber 
kuli 
girtîge- 
hên he- 
rêma 
Çuku- 
rovayê 

binpêkirina mafan didome, ser- 
lêdanên ÎHDê jî her ku diçe zêde 
dibin. 7 zarokên bi navê H.G., 
Y.S., E.K., H.B., H.Ç., M.D. û O.K. ji 
ber ku li girtîgehê rastî binpêki- 
rina mafan, tacîz û tecawizê 
hatin serî li vê komeleyê dan û 
alîkarî xwestin. Serokê Şaxa 
ÎHDê ya Mêrsînê Alî Tanriverdî 
da zanîn ku roja ewil gardiya- 
nan ji zarokan pirsa 'Hûn ji ber 
kîjan sûcî hatine' pirsîne û piştî 
zarokan bersiva 'Sucê siyasî' 
dane gardiyanan jî gotine 'Hûn 
terorîst in'. Tanriverdî herwiha 
got piştî zarokan serî li wan 
dan, rastî gefên polîsan hatin û 
ji wan xwestin ku îfadeyên xwe 
bi paşve bigirin. 


Yên tecawizî zarokan kirine ev in: 


Tanriverdî, destnîşan kir ku 
girtiyên edlî yên ku tacîz û teca- 
wizî zarokan kirine lîsteya navê 
wan di destê komeleyê de heye: 
Di koguşa A-3 de Kemal Yalçin û 
Omer Gezer, di koguşa A-5 de 
Yusuf Tatar, di koguşa B-4 de 
Muslum, di A-1 de Mustafa 
Koylu, di C-7 de Arat Mutlu, di 
B-9 de Behzat Yildirim, di B-10 
de Kenan Tekdemir, di B-37 de 
Arat Mutlu, di B-10 de Kenan 
Tekdemîr û di B-3 de Zekî 
Erdem her tim zext û zor li za- 
rokan kirine." 













Kurdistan 

Berpirsê PYDê, Aldar Xelîl: 


Nabe ti hêzên Kurdistanî destdirêjî 
nav siyaseta Rojavayê Kurdistanê bike 


Idar Xelîl yek 
ji damezrêne- 
rên Partiya 
Yekîtiya De- 
m o k r a t 
(PYDJ e, ku 
wek rêxistina 
Sûriyê ya PKKê hatiye naskirin. 
Wek endamê Koordînasyona Tev- 
gera Civaka Demokratîk; Xelîl ber- 
pirsê siyasîyê PKKê li Sûriyê ye. 
Desthilata wî ji ya serokê PYDê 
Salih Muslim mezintir e. AldarXe- 
lîlê 42-salî di sala 1988ê de tevlî 
şerê çekdarîyê PKKê bû. Li ser vex- 
wendina Herêma Kurdistanê wî 
serdana Hewlêrê kir. Di hevpeyvî- 
neke bi Rûdawê re ew li ser rola 
PYDê li Kurdistana Sûriyê û ban- 
dora hêzên Kurdistanî li ser Pirsa 
Kurdî li Sûriyê diaxive. 

Rûdaw: Herêma Kurdistanê te- 
dexulî Pirsa Kurdî li Sûriyê dike? 
Aldar Xelîl: Pêwîst e hêzên se- 
reke li Başûr û Bakurê Kurdistanê 
piştgiriya gavên erênî ji bo yekki- 
rina tevgera kurdî li Rojavayê Kur- 
distanê bikin. Em gavên bi vî rengî 
baş dibînin. Lê em naxwazin ku ti 
hêz Rojavayê Kurdistanê ji xwe re 
bike qadek ji bo meşandina siya- 
setên xwe. Lê emê pirr kêfxweş 
bin ku hêzên me yên sereke bika- 
ribin ne wek teref piştgiriya gavên 
hêzên Rojavayê Kurdistanê bikin 
û rê ji wan re vekin. Nabe ku Ba- 
şûrê Kurdistanê piştgiriya aliyekî 
li ser hesabê aliyê din bike. 

Hûn bawer dikin ku Herêma 
Kurdistanê ji bo Kurdistana Sû- 
riyê xwedî projeyek e? 

Ez bawer nakim ti hêzên Kur- 
distanî hebin ku projeya wan 
nebe. Lê tikes ji bo xêra kesekî 
tiştekî nake; her kes gavên xwe li 
gor berjewendiyên xwe davêje. 
Eger Herêma Kurdistanê xema 
rewşa li Sûriyê nexwe, ewê nika- 


ribe ewlekariya li hundirê welatê 
xwe biparêze. Ji ber vê yekê He- 
rêma Kurdistanê wê bixwaze ku 
sîstema nû li Sûriyê guncaw be bi 
siyaseta wê re. 

Rexnegirên we îdîa dikin ku PKK 
di rêya Partiya Yekîtiya Demo- 
kratîk (PYD) re destdirêjî nav 
xebata li Kurdistana Sûriyê dike. 
Ango hûn heman tiştî dikin ku 
hûn bi xwe ji partiyên din re 
qebûl nakin. 

Heta niha min nedîtiye ku 
PKKê ji bo Kurdên Rojavayê Kur- 
distanê konferans çêkirine û hin 
kes vexwendine û hinên din dûr 
hiştine. Başûrê Kurdistanê bû ku 
konferansek saz kir û komek ji 
partiyên din vexwendî vê konfe- 
rensê nekir. Ne PKK. Heta niha ez 
ne bûme şahid ku PKK bi awayekî 
yekser destdirêjî di karûbarên 
Rojavayê Kurdistanê de kiriye. 

Lê herkes dizane ku PYD rêxis- 
tina Sûriyê ya PKK ye. Li bajarên 
kurdî gerîlla hene, di xwenîşan- 
danan de wêneyên serokê PKKê 
Abdullah Ocalan tên hildan û di- 
rûşmên PKKê tên bangkirin. 
Ango dîmenên ku xelk ji PKKê 
nas dikin, niha li Kurdistana Sû- 
riyê li her deverê tên dîtin. Çawa 
hûn dikarin bêjin ku PYD ne 
PKKye? 

PYD rêxistineke taybet e ji bo 
Rojavayê Kurdistanê. Lê bingeha 
gel li Rojavayê Kurdistanê berê di 
rêya PKKê re ketiye nav xebatê. 
Xelk xwe nêzîkî PYDê dikin, çimkî 
PYD li ser felsefeya Ocalan di- 
meşe. Dibe ku sibe li Almanya û 
welatekî Ereban jî partiyek li ser 
felsefeya Ocalan ava bibe. Lê ne 
şert e ku ew PKK bin. 

Lê hûn di jiyana xwe ya rojane 
de, di xebata xwe ya leşkerî de, 
di edebiyatên xwe de, sûdê ji tev- 

Berpirsê PYDê, Aldar Xelîl 


■ 


Emsûdêjitevna PKKê 


digirin 


* 


Em li dij in ku alên ne 
girêdayî bi Kurdan ve 
bên hildan. 


Piştre pêvajoyeke din 

t A A - I • -AA 

b, sis n ke gişti u 
hilbijartin çêdibin. 


nên PKK digirin. Hûn herweha 
dixwazin projeya PKKê ya bi 
navê „Xweseriya Demokratîk" ji 
bo Kurdistana Sûriyê bi cîh 
bînin. Ev ne tenaqud e ji gotinên 
we re? 

Na. Xweseriya Demokratîk 
mîna rêbazeke çareseriyê ye ji 
pirsgirêkên cîhanê û gelan re. Em 
sûdê ji tevna PKKê digirin. Wek 
mînak baweriya malbatên şehî- 
dan bi PYDê heye. PYD berdewa- 
miya felsefeyekê ye, têkiliyeke 
rêxistinî tune ye, têkilî fikrî ye. 

Rexnegirên we îdîa dikin ku hûn 
dixwazin Rojavayê Kurdistanê ji 
bo şerê xwe yê li dijî Tirkiyeyê bi 
kar bînin û ji ber vê yekê hûn li 
ser kar dikin ku hûn wê derê 
bixin bin desthilata xwe. Ango 
xema we tenê Tirkiye û azadiya 
Ocalan e. Hûn çi dibêjin? 

Tirk heman gotinan li ser me 
dibêjin. Ew dixwazin wêneyê me 
reş bikin. 

Lê Kurd bi xwe van gotinan dibê- 
jin. 

Ew ketine bin bandore dewleta 
tirkî û împeratoriya wan a ragi- 
handinê. 

Erê, rast e yan na? 

Na, ne rast e. 

Çalakvanên Kurd li herêma Ef- 
rînê îdîa dikin ku di nav çekda- 
rên PYDê de Kurdên ji başûr û 
bakurê Kurdistanê hene. Ew li 
wir çi dikin? 

Kesên li wir ji xelkên deverê ne. 
Lê ez ne li dij im ku îro xort ji Di- 
hokê tevlî xebata Kurdên Roja- 
vayê Kurdistanê bibin. 

Çekdarên ji beşên din ên Kurdis- 
tanê li wir hene yan na? 

Wek hejmar ez nikarim bêjim 
bê hene yan tune ne. Lê divê em 


lêkolînê bikin bê hene yan n; 


Çima hûn li dij in ku li Efrîn û 
banî xwenîşandanên li dijî rê- 
jîmê pêk bên? 

Em ne li dijî xwenîşandanan in; 
em hewil didin wan bikin yek. 
Biryareke rêxistinê tune, lê dibe 
ku carinan ciwan ji ber xwe ve bi 
hin karên ne baş radibin. Em li dij 
in ku alên ne girêdayî bi Kurdan 
ve bên hildan. Armanca me ne 
desthilat e, armanca me mafên 
Kurdan in. Bila ew kes xwenîşan- 
danên xwe berî yan piştî xwenî- 
şandanên me pêk bînin. Em bi 
hêvî ne ku ev kêşe dubare nebin. 

Di dema dawî de çekdarên we bi 
cilûbergên gerîlla dadikevin ko- 
lanan û ciwanên we bi cilên tay- 
betî di kolanan de dimeşin. 
Armanca we ji van karan çi ye? 

Ciwanên Kurd xwe ji bo parastina 
herêmên kurdî amade dikin. Em ni- 
zanin sibe çi dibe. Ciwanên me bi ar- 
manca ku rehetiyê bidin civakê, ku 
diyar bikin 'vaye ew hene û li pişta 
civakê ne', dadikevin kolanan. 

Çi garantî hene ku sibe li Kurdis- 
tana Sûriyê şerekî navxweyî pêk 
neyê? 

Tiştekî xwezayî ye ku di her ci- 
vakekê de nerînên cuda hene. Em 
tenê dixwazin di van rojên teng de 
miletê xwe biparêzin. Piştre pêva- 
joyeke din tê, sîstemeke giştî û hil- 
bijartin çêdibin. Êdî gel wê dengê 
xwe bide partiyên ku ew dixwaze. 

Peywendiyên we yên yekser an 
ne yekser bi rêjîma Sûriyê re 
hene? 

Na, tune ne. Ti hêviya me bi vê 
rêjîmê nemaye. Dibe ku Beşar el- 
Esed heta Payîzî li ber xwe bide, 
lê dawiya wî hatiye. 

Hevpeyvîn: Sîrwan H. Berko 



"Min nedixwest bibim leşker 
û di tabûtê de vegerim malê 


aii 


» Penaberên 
Kurd ku ji ber 
artêşa Sûriyê 
reviyane He- 
rêma Kurdis- 
tanê, di rewşeke 
xerab de ne. 


Sîrwan H. Berko Hewlêr 


D 


i odeya malekê de, li 
qata duyem a xani- 
yekî nêzîkî bazara 
Iskan li Hewlêrê 
heşt kes rûniştine. Wan di 
odeyê de xwe li dora agirê zope- 
yekê kom kirine û li nûçeyên ka- 
nala el-Erebiye temaşe dikin. 
Şoreşa li Sûriyê û nûçeyên wê 
babeta sereke ya nîqaşên wan e. 
Rênas Ehmed pişta xwe daye 
dîwar û bi balkêşiyeke mezin li 


televizyonê temaşe dike. Hevalê 
wî yê li teniştê lê dinere û bi ken 
dibêje: "Bêhna Qamişloyê jê tê." 
Li ser hatina Rênas ji bo He- 
rêma Kurdistanê du hefte der- 
bas nebûne. Li Sûriyê ew 
mecbûr bû ku biçe leşkeriyê. 
Hemû xortên ku di salên 1990 
ta 1993ê de çêbûne, ji bo pêka- 
nîna erkê leşkeryê tên xwestin. 
Lê Rênas bi ti awayî nedixwest 
bibe leşker: "Li leşkeriyê yan tê 
xelkê bikujî, yan tê bê kuştin. 
Min nedixwest ez di tabûtê de 


vegerim Qamişloyê." Ji bo ku 
neçe leşkeriyê, wî bi pereyan 
çûna xwe salekê dereng xistibû. 
Lê êdî wî nema dikarî tiştekî 
bike. Ji ber vê yekê wî tek çare 
di reva ji Sûriyê de dît. Ji bo 
Rênas yekser zelal bû ku ewê 
bireve Herêma Kurdistanê: "Li 
vê derê dewleteke kurdî heye, 
herkes bi kurdî diaxive û em li 
vir li welatê xwe ne." Bi bîstû- 
pênc hezar lîrayên sûrî wî xwe 
gihand perava ewle û aram. 

Rewşa ku Rênas Ehmed ji ber 
wê reviya, Azad bi çavên xwe dî- 
tibû. Ji ber tirsa li ser malbata 
xwe ya li Sûriyê, xortê 23-salî 
naxwaze navê xwe yê rast û 
paşnavê xwe bêje. Wî dora 
salek û heşt mehan wek leşker 
di artêşa Sûriyê de xizmet dikir. 


Piştî ku şoreşa li Sûriyê dest pê 
kir, Azad û hevalên wî yên leş- 
ker li Derayê hatin bicîhkirin. 
Dawîanîna li xwenîşandanan û 
rêgirtina li ber tomarkirina dî- 
menên xwenîşandanan erkên 
wan ên sereke bûn. Azad wan 
rojan wiha tîne bîra xwe: "Ji me 
dihat xwestin ku em kesên me- 
denî bikujin. Lê me gule di ser 
serê xelkê re diavêtin." Leşkerê 
Kurd behsa bûyerekê dike bê 
çawa du leşker ji aliyê berpirsên 
wan ve hatin kuştin, ji ber ku 
wan fermana kuştina kesên me- 
denî bi cîh neanîbû. "Rojekê em 
ji xew rabûn, me dît ku herdu 
hevalên me hatine kuştin. Yek ji 
Qamişlo bû, yê din jî ji Hemayê 
bû." Ji bo ku ew jî neyê kuştin, 
Azad dema ji bo bêhnvedaneke 





















Hejmar 137 I Rûdaw 


Kurdistan 5 


Bi şertê bicihanîna 
peymana Hewlêrê 

» Encûmena Niştimanî ya Kurdî 
amade ye tevlî Civata Niştimanî 
ya Sûriyê bibe 



Burhan Xelyon (aliyê çepê) ligel Ebdilhekîm Beşar 


Hêmin Xoşnaw Hewlêr 

B erpirsekî Encûmena 
Niştimanî ya Kurdî li 
Sûriyê (ENKS) radi- 
gihîne şertê hevgir- 
tina wan ligel Civata 
Niştimanî ya Sûriyê bicihanîna 
peymana Hewlêrê ye ku di nav- 
bera Ebdilhekîm Beşar û Burhan 
Xelyon de hatiye kirin. 

Roja 24ê meha borî li Tunisê bi 
amadebûna wezîrên derve yên 
Amerîka, Brîtanya û çend wela- 
tên din kongreya 'Dostên Sûriyê' 
hat sazkirin, ku Dr. Ebdilhekîm 
Beşar wek serokê Encûmena Niş- 
timanî ya Kurdî li Sûriyê (ENKS) 
tê de beşdar bû. Wezîra derve ya 
Amerîkayê Hillary Cilnton piştî 
kongreyê ligel Ebdilhekîm Beşar 
û serokê Civata Niştimanî ya Sû- 
riyê Burhan Xelyon civiya. Ebdil- 
hekîm Beşar di hejmara borî ya 
Rûdawê de ragihand ku wezîra 
derve ya Amerîkayê ji xeynî dax- 
wazkirina çespandina mafên gelê 
Kurd di destûra Sûriyê ya piştî 
Esed de, herwiha baş dît ku 
herdu civat (a sûrî û kurdî) hev 
bigirin û got: 'Amerîka bi vê gavê 
kêfxweş dibe.” 


Piştî vê daxwaza Clintonê, Ci- 
vata Niştimanî ya Kurdî nameyek 
bo Civata Niştimanî ya Sûriyê 
şand û daxwaz kir ku peymana 
Hewlêrê bibe bingeha hevgirtina 
herdu civatan. Di Çileyê îsal de, 
serokên herdu civatan bi serda- 
neke nehênî û dûr ji medyayê 
hatin Hewlêrê, li gor agahiyan 
herdu civatan li ser du xalan li 
hev kir, yekem: Naskirina destûrî 
bi hebûna Kurdan wek pêkhate- 
yeke serekî ya Sûriyê. Duyem: 
CHareserkirina pirsa Kurd li gor 
belgenameyên navdewletî. 

Civata sûrî destkariya xala du- 
yemîn kiriye 

Derbarê helwest û bersiva Ci- 
vata Niştimanî ya Sûriyê bo na- 
meya wan, endamê polîtburoya 
Partiya Yekîtî ya Kurd li Sûriyê, 
Fûad Elîko, got: "Şanda Civata 
Kurdî bo Tunisê nerîna me gihand 
Civata Niştimanî ya Sûriyê, lê wan 
di bersivê de destkarî di xala du- 
yemîn a peymana Hewlêrê kirine. 
Hevoka 'belgenameyên navdew- 
letî' avêtine û di şûna wê de "ne- 
navendî” danîne.” Elîko ku ji 


Qamişloyê ji Rûdawê re axivî, got 
jî: "Eger civata navborî girêdana 
xwe bi peymana Hewlêrê ve nîşan 
bide, êdî herdu civat wê hev bigi- 
rin û bi hev re kar bikin.” 

Lê bi baweriya sekreterê Par- 
tiya Niştimanî ya Kurd li Sûriyê, 
Tahir Sefûg, ev biryar bi kesekî û 
ofîsekê nayê dayin: "Pirraniya Ci- 



vata Niştimanî ya Kurdî baş di- 
bîne ku civat wek pêkhateyeke 
serbixwe danûstandinê ligel ali- 
yên opozisyona sûrî bike, ji ber 
ku pirsa Kurd taybetmendiya 
xwe heye û bi vê taybetmendiya 
xwe baştir dikare ligel opozis- 
yona sûrî kar bike.” 

Sekreterê Partiya Demokrata 
Kurd li Sûriyê, Dr. Ebdilhekîm 
Beşar, ku serokê gera yekê ya Ci- 
vata Niştimanî ya Kurdî bû, piştî 
xilasbûna kongreya Tunisê got ew 


baş dibîne ku herdu civat hev bi- 
girin, lê divê bo vê yekê pirs û gif- 
tûgoyan ligel aliyên din yên Civata 
Niştimanî ya Kurdî li Sûriyê bike. 

Bi dîtina endamê Emîndartiya 
Giştî ya ENKSê, Kawe Melek, hev- 
girtina herdu civatan di yek civatê 
de cihê tiliya Kurdan winda dike: 
"Hevgirtina ligel Civata Niştimanî 
ya Sûriyê Kurdan winda dike û 
taybetmendiya pirsa Kurd vedi- 
şêre. Lewma baş dibînim ku kon- 
greyeke berfireh bo hemû aliyên 
opozisyona sûrî bê sazkirin û 
hemû alî bi hev re û her kes bi tay- 
betmendiya xwe tê de beşdar be.” 

Di vê dema dawî de pêwendiya 
navbera Civata Niştimanî ya Sû- 
riyê ligel Rojava bi giştî û ligel 
Amerîkayê bi taybetî bihêztir 
dibe û Amerîka ji hemû baskên 
din ên opozisyona sûrî bêtir gi- 
ringiyê dide vê civatê. Yekîtiya 
Ewropayê jî di çend rojên borî de 
ew civat nas kir. Tahir Sefûg vê 
pêwendiyê asayî wesf dike û di- 
bêje: "Eger pêwendiya Amerîka 
ligel parçeyeke opozisyona sûrî jî 
dirust bibe, dîsa dikeve xizmeta 
şoreşê. Kîjan alî bihêztir be, Ame- 
rîka bêtir giringiyê dide wî alî.” 


Ljnjg_ujJI unJbgJI miLmJI 

Syrian National Council 


Sê hêzên mezin piştgiriya 
mafên Kurdan dikin 

Lê li gor Fûad Elîko, Amerîka 
çiqasî giringiyê dide Civata Niş- 
timanî ya Sûriyê, ewqasî jî 
giringiyê dide Civata Niştimanî 
ya Kurdî: "Em hest dikin ku Ro- 
java pirr bêtir ji berê giringiyê 
dide Kurdan. Clinton li Tunisê li 
pêşiya nûnerê Kurd ji Xelyon re 
got 'pêwist e pirsa Kurd li gor 
belgenameyên navdewletî çare- 
ser bikin'. Ev tiştekî rast û rewa 
ye, dîsa wezîrê derve yê Brîtan- 
yayê li Tunisê ji şanda kurdî re 
got 'em ti karekî yekalî ji Civata 
Niştimanî ya Sûriyê qebûl 
nakin'. Dîsa biryare di çend 
rojên bê de wezîrê derve 
yê Fransayê ligel Ebdilhekîm 
Beşar û Xelyon 


rune. 


ji bo sê rojan vegeriya mala xwe 
li Amûdê, biryara reva ji Sûriyê 
da. Ev sê meh in ku ew li He- 
rêma Kurdistanê ye. 

Di dema dawî de hejmareke 
mezin ji leşker, çalakvan û 
kesên ku ji bo pêkaîna erkê leş- 
keriyê hatin xwestin, reviyane 
Herêma Kurdistanê. Li herdu 
kampên penaberên ji Kurdis- 
tana Sûriyê, li Miqublê û Domîs 
li parêzgeha Dihokê, dora 140 
penaberên nû hatine qeydkirin. 
Barzan Bahram endamê Komî- 
teya Penaberên Kurd li Dihokê 
ye. Ew bi xwe jî berî çend salan 
wek penaber hat Herêma Kur- 
distanê û niha li kampa Domîs 
dijî, ku penaberên li wir navê 
"Kampa Qamişlo" lê kiriye. Li 
Muqbilê û Domîs 220 malbat 


dijîn. Barzan Bahram diyar dike 
ku "her malbatkê 3-4 xort li 
cem xwe hewandine". Çendîn 
penaber li cem rêxistina pena- 
beran a Neteweyê Yekbûyî 
UNHCRtên qeydkirin, lê hikû- 
meta Herêma Kurdistanê "tiş- 
tekî ji bo wan nake", Barzan bi 
dengekî xemgîn dibêje û berde- 
wam dike: "Rewşa penaberan 
di herdu kampan de gellekî 
xerab e. Di malan de rê gellekî 
teng e. Malbatên di kampan de 
bi hemû derfet û îmkanên xwe 
xwedî li xortên me derdikevin, 
lê rewşa wan jî ne zêde baş e." 

"Rewş gellekî xerab e" 

Ji bilî kesên di kampên Domîs 


û Miqublê de, gellek penaber li 
Zaxo, Dihok û Hewlêrê bi cîh 
bûne. Li Hewlêrê penaber di 
malên Kurdên ji Sûriyê de bi cîh 
bûne. Yek ji wan kesên ku şeş 
xort li cem xwe hewandine û 
naxwaze navê xwe eşkere bike, 
dibêje: "Hin kes hene nema ber- 
siva telefonên xwe didin, çimkî 
penaber pirr dibin û ew tenê di- 
karin du, sê yan çar kesan bihe- 
wînin. Rewş gellekî xerab e." Ji 
bilî kêşeya cihê mayinê, her- 
weha kêşeya kar heye. Pirraniya 
penaberan li bende ne ku ew bi- 
karibin ji xwe re karekî peyda 
bikin, daku bikaribin debara ji- 
yana xwe bikin. Rêns Ehmed di- 
bêje ku ew hîn ji pereyên xwe 
dijî ku wî bi xwe re anîbûn. Lê 
ew dixwaze di zûtirîn dem de ji 



Xortên Kurd ku reviyane Başûrê Kurdistranê 

xwe re karekî peyda bike: 

"Rewşa min li Qamişloyê baş bû 
û nefsa min qebûl nake ku ez ji 
hevalên xwe re li vir bibim bar. 

Ez dixwazim ku hikûmet ji me re 
kar peyda bike, ji bo ku em xwe 
bi xwe debara xwe bikin, heta 


em vegerin welatê xwe." Pena- 
berên Kurd ji Sûriyê li bendê ne 
ku rêjîma Beşar el-Esed birûxe 
û ew dîsa vegerin malên xwe. 
Heta ku ew roj bê, hêviya wan 
ew e ku hikûmeta Kurdistanê 
wan bi tenê nehêlê. 


Wêne: Rûdaw 

Di Sibatê de 50 kes hatine dersînorkirin 


Gefa dersînorkirinê li 30 
hezar penaberên Kurd tê kirin 

Welatên wek Swêd û Norwecê meha 
borî komeke penaberên Kurd dersînorê 
Bexdayê kirin. Penaber ji rewşa kampan 
û helwesta rayedaran gazincan dikin. 



Barzan Mihemed 


P 


iştî ku bi derdeseri- 
yeke mezin gihişt Ew- 
ropayê, li wir jî 
jiyaneke dijwar û 
zehmet li kampeke 
Swêdê hat serê wî. Lê Hîwa piştî 
6 salan ji aliyê polîsê Swêdê bi ko- 
tekî hat dersînorkirin. 

Hîwa îsmail [34), ji Silêmaniyê 
ye û roja 26ê Sibatê ligel 49 pena- 
berên din bi zorê bo îraqê hat 
şandin. Tirseke wî ya mezin hebû 
ji şandinê, ji ber ku divabû li Bex- 
dayê dakeve, ji ber ku firokexane- 
yên Herêma Kurdistanê ti 
penaberên dersînorkirî werna- 
gire. 

"Xwarina me zehf lewitî bû, lê 
meji neçarî dixwar" 

Hîwa ku ligel 6 penaberên din 
li odeyeke 4 bi 5 metroyî ya kam- 
peke Swêdê de diman, got: "We- 
latên Ewropayê her qala 
demokrasî û mafê mirovan dikin, 
lê di rastiyê de li welatên xwe he- 
sabê mirovan nakin, di nav 
kampê de pir bi awayekî xirab nê- 
zîkê me dibûn, nedihiştin em kar 
bikin, xwarina ku didan me jî zehf 
qirêj bû, lê me ji neçarî dixwar." 

Piştî hilweşandina rejîma Sad- 
dam Huseyîn, welatên Ewropayê 
destbi dersînorkirina penaberên 
îraqê, nemaze yên ji Herêma Kur- 
distanê, kirin. Heya niha zêdeyî 5 
hezar penaber bi zorê bo îraqê 
hatine şandin, ku pirraniya wan 


Kurd in. Dawîtirîn grûba şandina 
penaberan, roja 26ê Sibata borî ji 
Swêd û Norwêjê bû û di nava wan 
de 50 penaberên Kurd hebûn, li 
firokexaneya Bexdayê hatin 
danîn, herwiha 30 hezar penabe- 
rên din jî li jêr gefa dersînorkirinê 
ne. 

Sekreterê şaxa Kurdistanê ya 
Federasyona Seranserî ya Pena- 
berên îraqê Amanc Ebdulla ji Rû- 
dawê re ragihand, ku kampan- 
yayek din a dersînorkirina pena- 
beran ji welatên Ewropayê dest 
pê kiriye, ev grûba 50 kesî jî 
beşek ji wê bûn. Amanc dibêje ku 
tenê Brîtanya ji sala 2005ê heya 
niha zêdeyî 5 hezar penaberan 
şandiye îraqê. 

Federasyona Seranserî ya Pe- 
naberênî ku bêtir girêdayî Par- 
tiya Komunist a Karkerên îraqê 
ye, di sala 1992yê de hatiye da- 
mezrandin û baregeha wê ya se- 
rekî li Londonê ye, niha li 8 
welatên Ewropayê ofîs û nûnerti- 
yên wê hene û li dijî şandina pe- 
naberan çalakiyan li dar dixe. 

Di sala 2005ê de, dersînorki- 
rina bi zorê ya penaberan dest pê 
kir. Amanc Ebdulla got: "Penaber S 
dûr ji bineghên mafê mirovan tên 
dersînorkirin, pirrî caran dema 
penaberan dersînor dikin, li wan 
jî dixin." 


15 penaberên Kurd xwe di nav 
kampan de kuştine 

Ji ber xirabiya rewşa kampên 
penaberan, heya niha bi dehan 


Ji bo reklam, dîzayn û çapkirinê 
em di xizmeta we de ne. 

eklama televizyon û rojnameyan, flayer, 
afîş, name, eşyayên xelatan, kovar, 
pirtûk, malperên înternetê, dawetname...htd. 
Bi kurtasîji bo her pêwîstiyek we 
di aliyê reklam û çapkirinê de... 

Hûn jîxwe bighînin me... 

Hûn jî cihêwaziyê hîs bikin! 


B 

ttî 

Jo bilf welatên Ew- 
ropayê, penaberên 
Kurd berê xwe 
didin Awistralyayê 

jî 


bûyer û hewldanên xwekuştinê 
di van salên dawî de rûdan. Li gor 
Federasyona Seranserî ya Pena- 
berên îraqê heya vêga 15 pena- 
berên Kurd xwe di nav kampên 
welatên cuda yên Ewropayê de 
kuştine. 

Amanc Ebdulla got: "Ji xeynî 
yên ku xwe di nav kampên Ewro- 
payê de kuştine, 9 kesên din jî 
piştî vegeriyan Herêma Kurdis- 


tanê xwe kuştin û 2 hewldanên 
xwekuştinê jî meha çûyî rûdan." 

Penaber da ku neyên dersînor- 
kirin, bi gelek awayan nerazîbûna 
xwe nîşan dane, hinek ji wan pe- 
naberan devê xwe dirûtine, lê 
dîsa jî her hatine dersînorkirin. 

Sekreterê Federasyona Seran- 
serî ya Penaberên îraqê Deştî 
Cemal got: "Hejmareke zêde ya 
penaberan, li kampên welatên 
Ewropayê jiyaneke dijwar dibin 
serî û kes li hawara wan naçe, ji 
sala 2005ê û heya niha 5600 pe- 
naberên îraqî hatine dersînorki- 
rin." 

Ji bilî welatên Ewropayê salane 
hejmareke zêde ya penaberên 
îraqî nemaze Kurd bi awayekî ne- 
yasayî berê xwe didin Austral- 
yayê. Li gor serjimêriyeke fermî 
ya hikûmeta Australyayê zêdeyî 5 
hezar penaberên kurd li kampên 
Australyayê di bendewariya wer- 
girtina mafê penaberiyê de jiyana 
dijwar dibin serî. 


Calakvanên 
grevê bang li 
dewlet û saziyên 
Ewropayê kirin: 

Bêdeng 

nemînin! 


Strasbourg (Rûdaw) - Greva 
birçîbûniyê ya ku ji aliyê 15 
çalakvanan li bajarê Strasbo- 
urgê tê kirin, hefteyek derbas 
kir. Greva bêdem û bêdor ji 
aliyê endamên Înisiyatîfa ji 
Ocalan re Azadî lê Adarê li ba- 
jarê Strasbourgê dest pê kir. 

Piştî ku du parlementerên 
BDPê yên di zindana Amedê de 
I girtî ne ji bo mafên Kurdan û 
azadiya Serokê PKKê Abdullah 
Ocalan biryara greva birçîbû- 
niyê girtin, li avahiyên BDPê jî 
çendîn parlementer û 98 şare- 
dar dest bi greva birçîbûniyê 
kirin. Li Ewropayê jî 15 çalak- 
gerên ên ku xwe weke înisiya- 
tîfa ji Ocalan re Azadî bi nav 
dikin, li Fransayê di Dêra St. 
Maurice a li Strasbourgê de 
dest bi greva birçîbûnê ya 
bêdem û bêdor kirin, endamên 
înisiyatîfê roja 6ê Adarê name- 
yek ji rêxistinên civaka navne- 
teweyî re şandin. 

Di nameyê de tê bibîrxistin 
ku greva wan di lê Adarê de 
dest pê kiriye û wê bidome. Di 
nameyê de hate diyarkirin ku 
nasname û zimanê gelê Kurd ji 
aliyê dewletên Tirk, Ereb û 
Farsan ve hatye qedexekirin. 

Di nameyê de ji dewlet û sazi- 
yên Ewropayê tê xwestin ku li 
himberê tecrîda li ser Ocalan 
bêdeng nemînin û wiha tê 
gotin; "Ev bêdengî wê bibe 
sedem ku zêdetir Kurd bên 
kuştin. Konseya Ewropayê înî- 
siyatîfa xwe bi kar bîne û der- 
fet biafirîne ku Ocalan 
bikaribe bi parêzer û malbata 
xwe re hevdîtin pêk bîne." 

Endamên Înisiyatîfa ji Oca- 
lan re Azadî ev in: Fuat Kav, 
Gonul Kaya, Ahmet Çelik, Mec- 
bure Ozer, Gulistan Hesen, 
Nigar Enayatî, Emîne Benek, 
Tarik Yusufî, Oner Uludere, 
Hasan Acar, Ahmet Kiliç, 

Harun Yilmaz, îmam Yildiz, 
Kerim Sivri û Erol Polat. 



Tel.: 0221 - 16 83 17 42 
Fax: 0221- 16 83 17 43 
e-Mail: info@zen-tax.de 
web: www.zen-tax.de 

Navnîşan: 

Hohenstaufenring 55 
50674 Köln 


Mihesebeya Malî Finanzbuchhalîung 

Mihesebeya Heqdestê Karkeran Lohnbuchhaltung 

Hesabê Salê Jahresabschlusse 

Beyanên Bacê Steuererklarungen 

Şêwirmendiya Avakirina Kargehan Existenzgrunderberatung 

Karên Din Sonstîge Leistungen 

Zanîngeha Bonnê mamosteyên kurdî digihîne 


» Kesên ku vê kursê bi serkeftî 
bidawî bînin, dikarin li Almanyayê di 
dibistanan de mamostetiya kurdî bikin. 


Bonn (Rûdaw) - Zanîngeha 
Bonnê ya Almanyayê ji bo ama- 
dekirina mamosteyên zimanê 
kurdî kursekî pêşkêş dike. Kurs 
bi hevkariya Navenda Kurdî ji bo 
Lêkolîn û Rawêjkariya Yasayî - 
YASA û Komeleya Raman a 
Xwendekarên Kurd li Zanîngeha 
Bonnê li dar dikeve û tomarkirin 
di lê Adarê de dest pê kir û wê 
heta 16ê Adarê bidome. Bihayê 
kursê jî 500 Euro ye. 


Li Almanyayê di meha Nîsana 
pêşiya me de bi mebesta per- 
werdeya mamosteyên zimanê 
kurdî li dibistanên Almanyayê, 
kursek taybet tê li dar xistin. 
Kurs di meha Nîsanê de dest pê 
dike û 6 meh didome. Berpirsi- 
yarên kursê Prof. Eva Orthmann, 
Dr. Huseyin Aguiçenoglu, Julia 
Evin Bedirxan, Fewzî Dîlber û 
Nisrîn Emîr in. 

Derbarê armanca kursê komî- 


universitatbonn 



teya amadekar agahî dane Rû- 
dawê. Wek ku komîteyê ragi- 
hand armanca kursê ew e ku 
kesên bi zimanê kurdî baş diza- 
nin, bibin mamosteyê zimanê 
kurdî (zaravê kurmacî), daku ka- 
ribin kurdî weke zimanekî bi- 
yanî li dibistan, amojgeh û 


zanîngehên Almanyayê bidin 
fêrkirin. Komîteya amadekar 
diyar kir ku ji bo diyarkirina 
bernameya kursê di 31ê Adarê 
de semînereke taybet tê li dar 
xistin. Kurs di Nîsanê de dest pê 
dike û di dawiya kursê de, di 6ê 
Cotmehê de, jî ezmûneke devkî 


û yeka nivîskî tên kirin. Kesên 
ku di ezmûnê de biserkevin, wê 
bawernameyeke morkirî ji Za- 
nîngeha Bonnê werbigre, ku ka- 
ribe zimanê kurdî li dibistan, 
amojgeh û zanîngehên Alman- 
yayê weke zimanekî biyanî bide 
fêrkirin. 

Komîteya amadekar derb 
mercên pejirandina kursê de j 
agahî dan û ragihand kesên ku 
dixwazin tevlî kursê bibin divê 
xwediyê zanyariyeke baş di zi- 
manê kurdî de bin, xwediyê ba- 
wernameya lîseyê bin û 
zanyariyeke baş bi zimanê al- 
manî (asta Cl) hebe. Bihayê 
kursê jî 500 Euro ye û divê heta 
20ê Adarê bê razandin. 



“Pêdiviya Herêma 
Kurdistanê 
bi sîstema 
bankayê heye" 

» Dr. Ebdulrehman Mizorî ji Herêma Kurdis- 
tanê vegeriya û derbarê sîstema perwerdê, 
sîstema bankeyan û nebûna bendavên li ser 
çeman nêrînên xwe parve kirin. 


Berlîn (Rûdaw) - Dr. Ebdulreh- 
man Mizorî ku serperiştiya "Civî- 
nên Azad li Berlînê" dike, demeke 
berê serdana Herêma Kurdistanê 
kir û dîsa vegeriya paytexta Al- 
manya Berlînê. Mizorî derbarê 
serdan û çavdêriyên xwe li He- 
rêma Kurdistanê bo Rûdawê 
axivî. Gellek rexneyên Mizolî 


hebûn: li helwestên civakî, per- 
werde, nebûna bendavan li ser 
rûbaran û hwd. Mizolî sîstema 
bankayan jî rexne kir û got, "Sîs- 
temek modern a bankayê tune, 
lewma kes nizane pereyê xwe 
çawa binirxîne." 

Mizorî diyar kir ku li Herêma 
Kurdistanê gellek rûbar hene, "lê 



em sûd ji wan nagirin, em benda- 
van li ser wan ava nakin." Dîrok- 
zanê Kurd Mizorî sedemê vê yekê 
jî bi helwesta xelkê deverê ve girê 


Parêzer Uzun 

Buroya Parêzeriyê 

Em li seranserê Almanyayê di xizmeta we de 

ne 


Parêzer Oktay Uzun | 

Beşên me yên kar 


Dadweriya Kar (Arbeitsrecht) 

Navnîşan: 

Sonnemannstr. 3 

Dadweriya Aborî (Wirtschaftrecht) 

60314 Frankfurt am Main 

Dadweriya Trafîkê (Verkehrsrecht) 
Dadweriya Werzişê (Sportrecht) 

Tel.: 069 - 49 600 87 

Fax: 069 - 49 600 88 

Dadweriya Peymanê (Vertragsrecht) 

email: info@kanzlei-uzun.de 

Dadweriya berpirsiyariya pizîşkî (Arzthaftungsrecht) 

web: www.kanzlei-uzun.de 


dide û dibêje, "Mînak, xelkê Bar- 
zan û derûdorê rê nadin ku li ser 
Çemê Zê bendav ava bibe, her- 
wiha xelkê Zaxoyê jî nahêle li ser 
Çemê Xabûrê bendav bê avakirin. 
Kurd lewma nikarin ji rûbarên 
xwe sûd wergirin, lê Îraqî sûd jê 
digirin. Avên van rûbaran diçin 
ser Dîcle û ber bi başûrê îraqê ve 
diherike û wan dewlemend dike." 

Ebdulrehman Mizorî bal ki- 
şand ser bûyerên xwekuştinê û 
kuştina jinan jî û got, "Rêzgirtin 
pirr kêm bûye, mezin û biçûk ji 
hev cuda nabin, hesta neteweyî di 
nava civakê de lawaz bûye, çavê 
milet li pare û post e." Dr. Mizorî 
rexne li sîstema perwerdê û rêzgir- 
tina mamosteyan li Herêma Kurdis- 
tanê jî kir û bibîr xist ku di demên 
berê de xelkê rêz dida mamosteyan, 
lê got, "Niha xwendekar guh nadin 
mamosteyên xwe, eger mamoste- 
yek xwendekarek ji sinifê derxîne, 
roja din bavê xwendekar bi zêreva- 
nên xwe re tê dibistanê. Leyîstina bi 
nirxên zanistî pêşveçûnê xirab dike." 


Dr. Ebdulrehman Mizorî 


"Xelk pereyê xwe li malê 
vedişêre" 

Dr. Ebdulrehman Mizorî sîs- 
tema bankayan li Hermêma Kur- 
distanê jî rexne kir û wiha 
nerînên xwe anî ziman: "Nebûna 
sîstemeke bankayê li Herêma 
Kurdistanê dibe sedemê gellek 
pirsgirêkên aborî. Xelk pereyê 
xwe yan di destê xwe de, yan jî di 
mala xwe de dihêlin. Pirraniya 
jinan ji xwe re dikin zêr û mêr jî 
otomobîlan dikirin û xaniyan ava- 
dikin, pareyên dimîne nizanin li 
kû deynin." Mizorî di dawiya 
axaftina xwe de diyar kir ku pê- 
divî bi sîstemekî modern heye û 
wiha got, "Divê sîstemek weke ku 
li Rojava heye deynin û rêyên sax- 
lem nîşanî hevwelatiyan bidin. 
Xelkê me bê bawer maye, ji ber 
ku çendîn kes bi navên şîrketên 
taybet pereyên hevwelatiyan 
kom dikin û ji welat bazdidin, hi- 
kûmet jî nikare pêşî li wan bi- 
gire." 


Wêne: Rûdaw 

Du organîzasyonên mezin li heman bajarî 





Şampiyoniya boksê li 

p»l A ■ A , A 1 ■ ■ 

Silemamye te kirin 


» Di meha Adarê de 


Keçikên Sitêrk ên Tîma Basketbola Şaredariya Baglarê 


K eçikên Stêrk ên taxa Baglarê 
ser bi Amedê ku di hemû 
pêşbirkên li Amedê de bi ser 
ketin û bûn şampiyona bajêr, wê 
li Semsûrê ji bo şampiyona Ba- 
kurê Kudistanê têbikoşin. 
Keçikên Sitêrk ên Tîma Bas- 


ketbola Şaredariya Baglarê, wê 
di 7ê Adarê de li Semsûrê tevlî 
pêşbirka şampiyona herêmê 
bibin. Rêveberê Kulûba Basket- 
bolê Omer Denîz, diyar kir ku 
ew li benda encameke wiha bûn 
û ew ji vê serkeftina tîma xwe 


gelek kêfxweş in. 

Hêjayî gotinê ye ku ji ber per- 
formansa baş a lîstikvanên bi 
navê Gulsum, Zîlan, Halîme 
Vural û Mesude Demîroglu, mafê 
lîstina di Tîma Neteweyî ya Tir- 
kiyeyê de bi dest xistibûn. 


Nav 

Paşnav 

Navnîşan 


Telefon a min :_ 

E-Mail a min :_ 

Buhayê abonetiyê ji vê kontoyê bikşînin; 

Hejmara kontoyê :_ 

Şîfreya bankê (BLZ):_ 

Bank :_ 

Xwediyê kontoyê :_ 

Dem û cîh:_ Destnîşan:_ 

Anjî ezê bihayê abonetiyê bişînim ser kontoya Rûdawê ya li jêr 
û dekontoya wê ji navnîşana Rûdaw re bişînim. 

Bihayê abonetiyê salekê ji bo nav Almanya: 60Euro 
Bihayê abonetiyê şeş mehan ji bo nav Almanya: 30Euro 
Ji bo abonetiya derveyî Almanya, pêwendî ligel Rûdawê deynin. 

Hesabê Rûdaw Navnîşan 

Rudaw Media GmbH Rudaw Media GmbH 

Bank Deutsche Bank Köln Gutenbergstr. 63a 

Konto Nr 2450161 50823 Köln / Almanya 

BLZ 37070024 info@rudaw.eu 


Şampiyoniya laşciwaniyê 
li Silêmaniyê tê sazkirin 


S erokê Federasyona Laşciwa- 
niya îraqê Salim Xeyûn diyar 
kir ku şampiyoniya laşciwanî ya 
îraqê wê meha Gulanê li He- 
rêma Kurdistanê li bajarê Silê- 
maniyê bê lidarxistin. 

Li gor nûçeya AKnewsê Salim 
Xeyûn daxuyand "federasyona 
laşciwaniyê biryar daye ku hev- 
rikiyên laşciwanî yên îraqê di 
navbera 8-20ê Gulana îsal de li 
Silêmaniyê bên sazkirin." 


Xeyûn herwiha diyar kir ku fe- 
derasyona laşciwaniyê, rahêne- 
rên tîma laşciwaniya îraqê, 
Fayiz Ebdulhusên û Nofil Henûn 
erkdar kiriye ku çavdêriya şam- 
piyoniyê bikin û lîstikvanên herî 
baş bo tîmê hilbijêrin. 

Derbare armanca lidarxistina 
vê hevrikiyê serokê federasyona 
laşciwaniyê ragihand, "mebest 
hilbijartina lîstikvanên herî baş 
bo tîma laşciwaniya îraqê ye." 


Şampiyoniya 
Boksê, di meha Gu- 
lanê de jî Şampiyo- 
niya Laşciwaniyê tê 
li dar xistin. 

Silêmaniye (Rûdaw) - Bajarê 
Silêmaniyê di vê mehê de du ça- 
lakiyên sporê yên girîng li dar 
dixe. Hevrikiyên laşciwaniyê ya 
îraqê û hevrikiyên şampiyoniya 
boks a Kurdistanê. 

Serokê Federasyona Boks a 
Kurdistanê Ednan Nûrî diyar 
kir ku hefteya bê, şampiyoniya 
boks a Kurdistanê wê li bajarê 
Silêmaniyê bê sazkirin. 

Ednan Nûrî, ji AKnewsê re 
got, roja 16ê Adarê, şampiyo- 
niya boks a Kurdistanê wê li Si- 
lêmaniyê bê lidarxistin û wê 2 
roj bidome. 

Nûrî diyar kir heta niha 12 
tîman amadebûna xwe bo beş- 
darî di hevrikiyên boks a Kur- 
distanê de nîşan dane û got, 


Keçikên Amedê ji bo şampiyoniya 
Kurdistanê dilevîzin 


"Em hêvî dikin ku hevrikiyek 
bihêz bê kirin.” 

Lîstikvanê boksê û endamê 
tîma Şeqlawe Kazim Ehmed jî 
got, "me xwe baş amade kiriye, 
helbet ev şampiyonî wê ne 

Sx 


hêsan be, lê em ji xwe bawer in 
û bi ser kevin.” 

Kêşên şampiyoniya boks a 
Kurdistanê wiha ne: 51 kg, 54 

kg, 60 kg, 63 kg, 67 kg, 71 kg, 
75 kg, 81 kg, 86 kg,91kg. 


Abonetiya Rûdaw 

Ez dixwazim bo dema 
□ Şeş mehan D Salekê D Vekirî 
bibim aboneyê/ya rojnameya Rûdaw. 
Rojnameya min heftane bişînin vê navnîşanê 

Çand û Huner 




Azad Dicle 


R ojan Delyar 
yekji wan hu- 
nermendan e 
ku li Ewro- 
payê bi derfe- 
tên xwe 
hunera xwe 
berdewam dike. Di albuma xwe 
ya yekem de Delyar ji bilî stranên 
kurdî, bi almanî û tirkî ji du stran 
gotin. Rojan Delyar hebûna kana- 
lên zêde bo pêşketine kultura 
kurdi baş dibîne, lê gazinc jî dike 
ku zêde guh nadin hunermendên 
serbixwe: “Bernameyên hunerî 
kêm in”. Ew demeke berê li 
Amedê tevlî bernameyek Dunya 
Tv û TRT6ê bû û derbarê tevlî- 
bûn û rexneyên ku jê re hatine, 
bo Rûdawê axivî. 

Piştî albuma te ya yekem du sal 
derbas bûn? Te çi kir vê demê? 

Min di vê navberê de hewl da 
ku stran û hûnera xwe bidim nas- 
kirin, ji ber ku ez nû ketim piya- 
saya muzîka kurdî. Min du klîb 
çêkirin bo strana Dilyar im û 
Wekhevî û tevlî çend konserên 
balkêş jî bûm. Ez niha albuma du- 
yemîn nafikirim, ji ber ku îmkan 
û derfetên min ên aborî destûr 
nadin, lê ez karibim ez ê klîb û 
singel çêkim. Herwiha min çend 
stranên nû jî amade kirine û di 
nav wan de stranên bi almanî û 
îngilizî jî hene. 

Tu demeke berê tevlî bername- 
yeke TRT6ê bû, gelo bername- 
yek çawa bû û çawa derbas bû? 

Belê li ser daxwaza hûner- 
menda hêja Fatê ez li Amedê beş- 
darî bernameyê bûm. Gellek baş 
derbas bû û ji her aliyan û bi tay- 
betî ji xebatkarên TRTê min gel- 
lek hurmet dît û ez pirr tiştên 
erênî jê fêr bûm. 

Ji nas û dostên te, guhdarên te 
derbarê tevlîbûna TRT6ê qet 
rexne ji te re hatin? 


Salihê Kevirbirî Stenbol 

A lî Baran ku di nava 
hezkiriyên muzîka 
kurdî de wekî 
'Hozan Baran' tê 
naskirin, albûma 
xwe ya bi navê 'Çel Awaz' vê carê 
di bin banê produksiyona xwe 
'Baran Music Productionê' de li 
Stenbolê derxist. 'Çel Awaz' berê 
li Almanyayê hatibû tomarkirin û 
belavkirin. 

Di albûmê de stran û kilamên 
bi navê 'Cîgera Mi Yaro', 'Nabî 
Nabî', 'Wey Dîlberê', 'Memedê 
Min', 'Dudu, Em Dudu Ne', 'Halim 
Bilen Yok Dostlar', 'Erdê Xanê', 
'Gulê', 'Derdo Derdo', 'Mezreka Se- 
yîdan', 'Gurî' û 'Leyla Leyla' hene. 
Hozan Baran bi her du zaravayên 
kurdî; kurmancî û kirdî û bi zi- 
manê tirkî gotiye. 

Alî Baran diyar dike ku 'Çel 
Awaz' berhema wî ya yekem e ku 
di bin banê 'Baran Music Produc- 
tionê' de derketiye. Gava wiha di- 
bêje, dixwaze bi rêya Rûdawê gilî 
û gazincên xwe jî pêşkêşî raya giştî 
bike. Ji ber ku ew van rojan ji ber 


westin ez herim û rexne dikirin; 
hinekan jî dixwestin ku ez herim 
û baş didîtin. Hevalên min ne 
tenê Kurd in, Tirk û Alman jî 
hene, ji ber wê min reaksiyonên 
pirr cuda dîtin, lê bo min tişta gi- 
rîng ew e ku ez çawa difikirim. 

Baş e, tu çawa difikirî? 

Rewşa min ji rewşa gellek hû- 
nermendan cuda ye, ez bi serê 
xwe kar dikim û bi serê xwe bir- 
yaran didim, ez ne profesyonelê 


helwestên hinek hunermendan 
gellekî tije ye: “Kes li me xwedî 
dernakeve. Ez carcaran li Stenbolê, 
li Kolana îstiklalê dimeşim. Dibî- 
nim ku albûmên qerase yên hinek 
ciwanên me hene ku kesek wan 
nas nake. Lê kes me dernaxe şahi- 
yan, cejnan, Newrozan. Divê em 
hay ji hunermendên xwe hebin, li 
wan xwedî derkevin. Ev 35 sal in 
min jiyana xwe daye hunera kurdî. 
Ji bo çanda kurdî min îşkence dî- 
tiye, ketime hepsê, sirgun bûye 
para min. Lê sazî, dezgeh û parti- 
yên me yên siyasî bi deh hezaran 


din dikim, ez tenê stranbêj im û 
baweriya min bi hinek tiştan 
heye. Ez di sêrî de bi awayekî 
azad ketim karê muzîkê û dixwa- 
zim wiha berdewam bikim. 

Em dîsa herin serî. Reaksiyona 
hunermendan çawa bû? 

Hinekan reaksiyonên pozitîf û 
hinekan jî negatif anîn. Her kesek 
li gor rewş û nêrîna xwe van tiş- 
tan dinirxîne. 


Dolar û Euro didin hunermendên 
Tirk, Ereb û Farisan. Gava gazî me 
dikin, dibêjin 'Hema wisa derkeve, 
tu ji me yî!' Heqê rêya me jî nadin! 
Ev şerm û rûreşiyeke giran e. 
Stranbêjên bar û pavyonan derdi- 
xin şahî û cejnan, me jî winda 
dikin. Gellek caran ev dibe sedem 
ku ez bibêjim; 'nalet li vî karî were, 
ezê dev jê berdim!' Heyran ez ni- 
karim herim karê bazirganî û în- 
şeatan jî bikim.” 

Baran van rojan ji tiştekî wisa 
dilgiran e ku ji vê yekê hem xwe- 
diyê gotinan, hem jî rojname, tel- 


Belê gellek rexneyên heval, nas 
û dostên me di cîh de ne. 

Li gor te çima tevlîbûna TRT6ê tê 
rexnekirin? 

Di sêrî de TRT6 bi awayekî şaş 
hate destpêkirin. Bingeha wê ya za- 
gonî hîn tune ye. Ji aliyê siyasî ve ke- 
masî pirr in lê ji aliyê çand, hûner û 
zîmanê kurdî ve gaveke girîng e û 
gellek deriyan ji me re vedike. Berê 
hinekan ji me re digotin zimanê 
kurdî tune ye, digotin hûn bi zimanê 


Alî Baran 

evizyon û kovarên Kurdan para 
xwe werdigirin: “Hin kes derdik- 
evin. Nexasim hunermendên me 
yên jin ên nûgihayî ne. Her roj da- 
xuyaniyên wan di medyaya kurdî 
de derdikevin. Xwedêgiravî dibê- 
jin; 'Li ser navê me facebook û 
twitter vekirine', 'Ew ne em in', 
'bila van malperan bigirin!' Yaw çi 
ji min re ji facebook û twittera 
we. Bi vî awayî huner û huner- 
mendî nabe. Gava huner tune be, 
dixwazin bi gotinên wiha xwe di 
rojevê de bihêlin?” 


tirkiya çiya, deşt û newalan xeber 
didin, digotin hûn pirr ji bajaran dûr 
mezin bûne lewma tirkiya we nayê 
fêmkirin. Lê îro vê gotinê nikarin 
bikin. TRT6 tenê gavek e û divê hîn 
gellek gavên din jî werin avêtin. 

Gelo ev guhertin, yanî qebûlki- 
rina zimanê kurdî li TRT6ê çawa 
ye? Nêzikbûna TRT6ê bo muzîk, 
kultur û rûmeta Kurdan çawa ye? 

Destpêkê kemasî pirr bûn lê 
niha qalîteya zimanê kurdî hêdî 
hêdî bilind dibe. Derbarê nêzîk- 
bûna muzîk, kultur û rûmeta Kur- 
dan de hîn kêmasî pirr in. Lazim 
e ku em kêmasiyan tim rexne 
bikin bo ku baştir bibe. Ez hêvî- 
dar im ku bi sebr û bawerî ev jî 
hêdî hêdî çêbe. 

Kanalên kurdî yên Ewropayê bo 
bernameyan gazî te nekirin? 

Na, yekê jî ez nevexwendim. 

Tu nêzîkbûna van kanalan bo 
hunermendan çawa dinirxînî? 

Bo min çiqas kanalên kurdî 
hebin ewqas baş e û reng didin ji- 
yana Kurdan.Lê mixabin ji ber 
rewşa me ya awarte û ji ber ku 
gelê me hîn zilma bindestiyê di- 
kişîne di kanlên me de gellek ber- 
nameyên siyasi cîh digrin. 
Bernameyên li ser hûnerê pirr 
kêm in û ev ji bo hûnermenda 
dibe astengeke mezin. Em hûnerê 
dikin lê derfet û îmkana pêşkêş- 
kirina hûnerê pirr hindik e. 

Rexne û peşniyarên te hene? 

Kurdên Rojava, Rojhilat, Bakûr 
û Başûr bihevre kar nakin, her 
yek di nava xwe de bernameyan 
li dar dixe û bangî hûnermendên 
xwe dike. Bila hemû Kurd şev, 
konser, festival û bernameyan bi 
hev re çêkin. Bila kanal hemû 
hunermend, nivîskar, rewşenbîr 
û sîyasetvanan himbêz bikin. Em 
werin cem hev û serê hev ji nê- 
zikve biêşînin baştir e, ne ji 
dûrve. 


Hozan Baranê ku xwediyê 10 
albûm û 4 klîban e, di sala 1956ê 
de li gundekî Xozata Dêrsimê ha- 
tiye dinyayê. Ew kurê hozanê 
mezin Mehmûd Baran e. Hozan 
Alî Baran di sala 1978ê de hatiye 
Ewropayê. Piştî sirguna 15 salan, 
ew derfetê dibîne ku di sala 
1993yê de vegere Tirkiyeyê. 

Hozan Baran niha li Karlsruhe 
ya Almanyayê dijî, lê li Stenbolê jî 
ji xwe re mal-studyoyek kiriye û 
gellek caran ji bo xebata muzîkê 
li wir dimîne. 


Alî Baran carek e din got 'Çel Awaz' lê 

gazincên wî hene! 

'Nalet li vî karî 
were, ezê dev jê 
berdim!' 

Lêkolerê diyasporaya kurdî, Dr. Xalid Xeyatî: 




• Kanada 


_ T * Swêd 
Norwec 

Almanya • I 
Holenda i \ 


Qazaxîstan_J 


Brîtanya 


Kirxizîstan 


Turkmenîstan 


Azerbeycan 51 

| _ ™ m 

i ■Ermemstan cy 


Fransa 


>wisre u 
Awistû 


Yewnani: 


Libnai 


g Navendên Kurdan yên ji encama koçberî 
û sirgunkirinê di demên berê de 

1 1 Herêmên Kurdnişîn yên dîrokî 


Yemen 


irître^ 


10.000 Koçberiya Kurdan di demên nêzîk de 


D r. Xalid Xe- 
yatî ji Roj- 
h i l a t ê 
Kurdistanê, 
ji bajarê 
Mehabadê 
ye. Xeyatî ji 
destpêka salên 90an ve li Ewro- 
payê derbarê revenda (diyaspora) 
kurdî de lêkolînan dike. Ew niha li 
Swêdê dijî. 

Rûdaw: Destpêkên derketina re- 
venda Kurd li Ewropayê vedi- 
gere kengî? 

Xalid Xeyatî: Kartografiya di- 
yaspora yan modela belavbûna 
Kurdan du serdemên nû û kevin 
lixwe digire. Ez serdema klasîk 
vedigerînim sedsala 15an û dibe 
ku berê wê jî hebûbe, lê haya min 
jê nebe. Ev koç ji ber hevrikiya 
Osmanî û Sefewiyan bû ku êlên 
kurdî yên akinciyên sînorê wan 
herdu dewletan, çi beşek bûbin ji 
wî şerî û çi bi kotekî bûbe, rastî 
raguhastineke berbelav hatin. 
Wek mînak hinek êlên başûrê 
Kurdistanê îro li devera Anatolya 
Navîn li derdora bajarê Konyayê 
vehewiyane. Hinek gihiştine Xo- 
rasana îranê ku nêzîka 400 sal e 
li wir in, ku hejmara wan wek 2 
milyonan tê danîn. Li devera ba- 
kurê-rojhilatê îranê, li derdora 
Qezwîn çend sedhezar Kurd hene 
ku girêdayî çend êlên kurdî ne. Ev 
hemû yan bi zorê hatine koçkirin, 
yan bi xwe ji ber şer û hevrikiyan 
çûne. Vêce ji ber hevrikiya olî 
gelek Kurdên êzîdî cihê akincî- 
bûna xwe terikandine û di prose- 
yeke dirêj a dîrokî de li komarên 
Yekîtiya Sovyetê ya berê belav 
bûn û dûre beşek ji wan hatin 
Ewropayê. Her di wê hevrikiyê de 
dûre beşekî Kurdên ku li wan we- 
latan belav bûn, di proseya destê- 
werdana sîstema navxweyî ya 
Sovyetî de, Stalin beşekî wan 
şand Asyaya Navîn û îro dibêjin 
nêzîka 200 hezar Kurd li Qazaxis- 
tanê hene. Herwiha nêzîka 100 
hezar Kurd li Libnanê hene, ji ber 
proseya dirustbûna dewleta ne- 
tewî ya modern li Tirkiye û Sû- 
riyê. Ev beşekî diyaspora klasîk 
pêk tine. Beşekî din jî ew Kurd in 
ku li wan metrepolên mezin dijîn, 
li dewletên ku Kurd li wan dijîn, 
wek Feyliyan ku çûne Bexdayê. 
Proseya koçberî û dirustkirina di- 
yasporayê di nav kurdên Feylî de 
xwedî dîrokeke 400 salî ye. Her 
lewra tê gotin ku 3 milyon Kurd li 
Stenbolê hene, yan milyonek 
Kurd li Tehranê hene, ev diyas- 
pora klasîkî ye ku îro beşekî wê bi 
diyasporaya modern ve hatiye gi- 
rêdan. Diyasporaya nû beşeke ji 
koçkirina modern ku piştî şerê 
yekê yê cîhanê û nemaze jî piştî 
şerê duyem ê cîhanê ber bi Ewro- 
payê dest pê kir. Wê çaxê dewle- 
tên Ewropayê nû ji şer 
derketibûn û welatên wan hati- 
bûn wêrankirin, pêdiviya Ewro- 
payê bi hêza kar hebû. Di wê 
proseyê de Tirkiyeyê 2 heya 3 
milyon xelkê xwe şandin derve, bi 
tesadufî nêzîka nîv milyon kes ji 
wan Kurd bûn, lê Kurdên ku niza- 
nin Kurd in, yan dizanin û Kurd- 
bûn ji wan re ne girîng e. Lê dûre 


Kurd yek ji siyasîtirîn 
diyasporayên cîhanê ne 


de rû dide, du kes ku birader in û 
pêwendiyên wan ên civakî hene ji 
ber vê parçebûnê pêwendiya wan 
têk diçe, her çiqasî niha nifşekî nû 
ku li wir mezin bûye bi kêfxweşî 
nade dû nexweşiyên bavên xwe. 
Dûre jî beşekî zêde yê diyaspo- 
raya kurdî hê jî li jêr kontrola par- 
tiyan de ye û nekariye gotareke 
hevgirtî dirust bike. 

Hûn revenda Kurd ligel revenda 
miletên din ku hatine Ewropayê 
çawa didin ber hev, ev revend 
çawa ye li gor revendên din? 

Tevlî van xalên neyênî yên ku 
min li jor qala wan kir, bi bawe- 
riya min û pirraniya kesên ku di 
warê diyasporayê de lêkolînê 
dikin, Kurd yek in ji siyasîtirîn di- 
yasporayên cîhanê û li hinek we- 
latan roleke wan a berçav heye. 
Wek mînak dibe ku em bi îrani- 
yan metelmayî bin, lê gava bi wan 
re diaxivî, dibînî ku ew çavneba- 
riya Kurdan dikin. Pirr caran ew 
Kurdan wek neteweyeke hevgirtî 
dibînin û gava dibînin ku li na- 
venda Stockholmê li ser mesele- 
yekê nêzîka 2 hezar Kurd kom 
bûne, li gor wan tiştekî pirr 
mezin e. Yan gava dibînin di New- 
rozê de çend hezar Kurd kom 
dibin. Herwiha di pêwendiya ligel 
Tirkan de eger wê danberhevê 
bikin, Kurd ji ber ku diyaspora- 
yeke bê welat in, hertim di mey- 
dana siyasî de amade bûne. 
500-600 hezar Kurdên me li Al- 
manyayê hene ku ew di salên 50 
û 60an yên sedsala borî, gava 
wek karker hatin vî welatî, hine- 
kan ji wan her nizanibûn ku Kurd 
in yan ne girîng bû ji wan re. Em 
di aliyê zanistî de ji vêya re dibên 
diyasporaya veşartî yan raketî. Li 
wir PKKê û hinek saziyên din ka- 
rîbûn ji nû ve hesta netewî, yan 
herî kêm hesta siyasîbûn û pê- 
bendbûna bi rêxistineke siyasî di 
nav wan de vejîne. Lewma dibînî 
PKK ji nişka ve heya sed hezar 
kesan kom dike û stadyûmekê bi 
xelkê tije dike. Ev hinek tişt in ku 
bi çav tên dîtin û hesab ji wan re 
tê girtin. Bila têbîniya min li ser 
metoda wan jî hebe, lê bi rastî 
PKK ew hêza wê heye ku xelkê 
mobîlize bike. Diyar e li derveyî 
partiyan jî însyatîf zehf in, pirr 
caran kombûn bo roja Helebçeyê 
her ji aliyê ronakbîrên serbixwe 
tê sazkirin û rola partiyan duye- 
mîn e di van karan de. Dûre jî îro 
Kurd xwedî gellek televizyon in, 
rast e pirraniya wan partîzanî ne 
û gellek têbînî li ser wan hene, lê 
dîsa jî baş e. Wek mînak li Swêdê 
hejmareke Kurdan karîne wek ta- 
kekes xwe îspat bikin û wiha 
Kurd bibin diyasporayeke ku gel- 
lek destkeftên wê hebûn. Pênc 
nûnerên Kurd li parlementoyê ne, 
ev destkefteke mezin e. 


Gelo şiyana PKKê şiyana wê ya 
rêkxistinî ye, yan - wek yek ji se- 
demên derketina nasyonalîzmê 
- vedigere çavlêkirin û guhastina 
bandorê ji neteweyekê bo yeke 
din? 

Bi raya min herdu ne. Jixwe du 
diyasporayên me hene, diyaspo- 


nemaze Kurdên asayî yên ku er- 
kekî mezintir ji xwe re datînin, di- 
bêjî qey bo parastin yan 
xwevedizînê û revê û xweveşar- 
tina ji tiştekî hatine, ev yeke ji se- 
deman. Yanî meseleya diyaspo- 
raya qurbaniyê yeke ji wan sede- 
mên ku Kurd ji gellek meseleyan 
kişandine. Sedemekî din jî atmos- 
fêra wan welat ye ku bi awayekî 
ye ku Kurdên berê xwe dane wan 
her tenê beşek ji wan biser dik- 
evin û pirraniya wan nikarin di 
nav sîstema wan welatan de rê- 
yeke ji xwe re bibînin. Gellek 
Kurd hene bêkar in û gellek 
xwedî pirsgirêkên civakî ne û 
hinek di aliyê derûnî de nexweş 
in, mebesta min ew e ku ew jî bi 
kêşeyên rojane re rûbirû dimînin. 
Meseleyeke ji hemûyan girîngtir 
jî, heya îro jî bizava netewî û pro- 
jeya siyasî ya kurdî li ser 4 parçe- 
yan parve bûye. Eger ku yek 
projeya te ya hevgirtî jî hebe bo 
herçar parçeyan, hê jî veqetînek 
her heye, vêce di nav her parçe- 
yekî de jî dehên rengên veqetîna 
siyasî û çandî û civakî hene, ev jî 
bûye sedemê wê yekê ku tevlî ku 
diyasporaya kurdî bangewaziya 
wêya dike ku em hemû si- 
tembar in û dikare li 
dora vê xalê hesta bi- 
hevrebûnê dirust 
bike, lê ev veqetîn û 
parçebûn rê nade. Be- 
şekî din jî ew e ku di- 
yaspora nexweşiyên 
welêt ligel anîne derve. 
Dibînî ji nişka ve parçe- 
bûn di partiyeke kurdî 


Kurdbûna xwe li Ewropayê dibî- 
nin, bi rêya PKKê û bizavên siyasî 
yên kurdî yên din. Beşekî vê di- 
yaspora modern penaberan jî li 
xwe digire ku dikarin bêjim şe- 
pêla hatina penaberên Kurd bo 
Ewropayê di dawiya salên 
1970an de zêde dibe û di 80an de 
berdewam dibe û di salên 90an 
de jî zehf bihêz dibe. Sedemên vê 
yekê yên cuda cuda hebûn, wek 
mînak li Rojhilatê Kurdistanê 
şoreş hat kirin, pişt re di navbera 
îraq û îranê de şer derket û li Tir- 
kiyeyê derbeya leçkerî hat kirin 
di destpêka 80an de û li îraqê 
proseya Enfal û qirkirinê çêbû. Lê 
belê di vir de em paradokseke 
ecêb jî dibînin: Ew wextê ku Ba- 
şûrê Kurdistanê azad dibe û hikû- 
meteke kurdî pêk tê, şepêla 
koçberî û hatina penaberan ji Ba- 
şûrê Kurdistanê ji hemû deman 
bêtir dibe. Lewma diyaspora 
Kurd bi hejmar gihişt çend milyo- 
nan û herwiha hinek dibêjin Kur- 
dên li derveyî Kurdistanê ji yên li 
hundirê wê zêdetir in, yanî ev di- 
yaspora zehf pehin û fireh e û bi 
berdewamî jî geş û zêde dibe. 


■ ■ w6N U f3‘ 

guhastina Kurdanji 

sedsala15anvedest 

pêkir 

Kurdên Bakur li 
Ewropayê Kurdbûna 
xwe dîtin 


Di gellek waran de neçalak- 
bûnek vê diyasporaya 
kurdî tê dîtin. Li gor we se- 
demên vê yekê çi ne? 

Xalid Xeyatî: Aliyê 
hesta qurbanîbûnê li 
cem Kurdan pirr xurt 
e û vêya jî westan- 
bûnek dirust kiriye. 

Kurd gava xwe di- 
gihînin Ewropayê, 

»"Haya Kurdan ji 
bazara kurdî a li 
Almanyayê tune ye, 
girseya Tirkan pirr 
mezin dikin di 
çavên xwe de û di- 
fikirin ku eger ew 
reng û navên kurdî 
li dikanen xwe dey- 
nin, wê zerarê 
bikin." 

Memet Sebatli 

ustafa Sarica 
35 sal in ku li 
Tirkiyeyê û 
Almanyayê 
karê grafîke- 
riyê dike. 
Niha li bajarê Dortmundê bi nave 
Sembol Grafik şîrketek wî heye û 
di wir de tabelayên dikanan ên bi 
şewq û bê şewq, kartên xwarinan 
bo restorant, bar û kafeteryayan, 
flyer û kartvîzîtan amade dike. 
Mişteriyên Sarica bêtir Kurd in, lê 
Tirk, Ereb, Faris, Srî Lankayî û 
Alman jî hene. Wek ku Sarica di- 
beje, Kurdên ku pêdiviyên wan bi 
reklaman hene, bêtir di sektora 
donerê de kar dikin. 

Dema Mustafa 16 salî bû, wî li 
bajarê Tirkiye Îzmîrê dest bi karê 
serîgrafiyê kir; ligel ku li Zanîn- 
geha Egeyê beşa aboriyê jî 
xwend, lê karê xwe yê grafîkeriyê 
domand û piştî ku di sala 2000Î 
de hate Almanyayê, li vir jî heman 
karî dike. Mustafa Sarica (52) 
Kurdekî ji Elbaka ser bi Wanê ye, 
lê wek ew dibêje eşîreta wan ji 
Colemergê ye. Ew li bajarê Dort- 
mundê di nava Kurdên bazirgan 
de baş tê nasîn û wek ew dibêje, 
"Ji ber ez Kurd im gellek Kurd tên 
li cem min karê xwe dikin.” 

"Prensîbên bazir aniye 
kêm in" 


Sarica di sala 2008ê de li bajarê 
Dortmundê bi navê Sembol Gra- 

, m ^ mm 



Karsazê Kurd Mustafa Sarica 


Ti kes li ser tabelayan 
'Kurdische Spezialitat' nanivsîne 


fîk dikana xwe vekir. Wek ew 
diyar dike, li Dortmundê 4-5 gra- 
fîkerên din jî hene, lê tenê ew 
Kurdbûna xwe eşkere dike. Der- 
barê bazirganiya di navbera Kur- 
dan de, Sarica bal kişand ser 
nebûna prensîban û got, "Gellek 
Kurd di şûna peymanan de, he jî 
bi soz û xatiran hewl didin kar 
bihev re bikin, lê li Almanyayê kar 
bi soz û xatiran nameşe.” Sarica 
nebûna prensîbên bazirganiyê 
wek pirsgirêkeke girîng dibîne û 
dibêje, "Kurdên me mixabin bi 
prensîbên bazirganiyê kar nakin, 
li aliyê din an pirr bi derengî, an 
jî pirr lezgîn tevdigerin. Hemû 
mesrefan dikin lê dema dora rek- 
lamê tê, hindik pere terxan dikin 
û pirr girîngiyê nadin reklamê, 
lewma gellek kes li kalîteya karê 
me mêze nake, lê tenê li bihayê 
wê mêze dike û carinan jî ev dibe 
pirsgirêk.” 

"Bazirganên Kurd navên 
tirkîbikartînin" 


Di nava mişteriyên Mustafa Sa- 
rica de Kurden ji her çar perçeyên 
Kurdistanê hene, lê pirranî Kur- 


dên ku tên cem wî, ji Bakur in. Li 
gor agahiyên ku Sarica dan, Kur- 
dên Başûrî, Rojhilatî û Rojava di 
navdanîna dikanên xwe de di bi- 
karanîna rengên kesk û sor û zer 
de diltengiyê nakin û natirsin, lê 
Kurdên Bakurî zêde berê xwe 
nadin nav û sembolên kurdî. Sa- 
rica di vê derbarê de got, "Mixa- 
bin gellek Kurdên Bakur navên 
tirkî didin dikanên xwe, wek An- 
talya, Alanya, Istanbûl û Anadolu. 
Hin kes hene mixabin di reklama 
ser camê dikana xwe de rengê 
sor û spî jî bikartînin.” 

Derbarê amadekirina lîsteyên 
xwarin û vexwarinan bo restoran- 
tan, Sarica diyar kir ku ligel hin 
corên xwarinê ne berhemên tirkî ne 
jî, bûye wek edetek Kurdan ku 
navên tirkî li wan xwarinan dikin û 
got, "Mînak, lehmecûn di lîsteyên 
xwarinan de ez dikarim bêjim bi 
giştî wek 'Turkische Spezialitat' 
(Xwarinên Tirkî) derbas dibe, ez gel- 
lek caran pêşniyar jî dikim ku leh- 
mecûn bê nivîsandin, lê muşterî 
navên tirkî dipejirînin. Heta niha 
min di vî karî de nedît ku mişteriyek 
Kurd xwestibe li ser kart an jî tabel- 
leya xwe Kurdische Spezialitat 
(Xwarinên Kurdî) binivsîne.” 


"Bazara kurdî mezin e" 

Sarica sedemê vê yekê jî bi 
tirsa Kurdan a ji girseya Tirkan 
ve girê dide û wiha dibêje: "Haya 
Kurdan ji bazara kurdî li Alman- 
yayê tune ye, girseya Tirkan pirr 
mezin dikin di çavên xwe de û 
difikirin ku eger ew reng û navên 
kurdî li dikanen xwe bikin, wê 
girseya Tirkan wenda bikin û ze- 
rarê bikin. Lê bazar û girseya 
Kurdan gellek mezin e li Alman- 
yayê, tenê di navbera wan de 
hestên netewî qels in.” 

Sarica bazirganên Kurd ên li 
Almanyayê kar dikin di du grû- 
ban de parve dike: "Grûba 
yekem kultur, ziman û prensî- 
bên bazirganiyê baş nas dikin û 
li welat jî kar kirine û xwediyê 
ezmûneke dirêj in. Grûba duyem 
jî li Almanyayê di salên dawî de 
dest bi bazirganiyê kirine, zêde 
kultura bazirganiyê nas nakin, 
rojane difikirin, hewl didin di 
demeke kurt de zû dewlemend 
bibin. Ev kes di têkiliyên bazir- 
ganiyê de pirrî caran pirsgirê- 
kan derdixin.” 


Şîrketên brîtanî berê xwe dan Kurdistanê 


Yek 


< l LAND-’ ' 

raya bê dewlet û ya dewletdar. 
Yên ku xwe bi dewletekê didin 
nasîn wek Tirkan, zêde pêdi- 
viya wan bi wê yekê tune ku di- 
yasporayeke siyasî bin, lê 
diyasporaya Filistînî ku bê 
dewlet e hertim siyasî ye. Yan 
wek mînak Îranî zehf ne siyasî 
ne, eger bûyereke mezin rû 
need, wek derketina bizava 
kesk. Kurd jî xwedî diyaspora- 
yeke bêdewlet in. Diyar e niha 
vê hikûmeta Başûrê Kurdistanê 
bandoreke cuda çêkiriye, lê bi 
giştî nebûna dewletê bûye se- 
demê ku diyasporaya kurdî 
hertim siyasî be. Dirustbûna di- 
yasporayê rasterast tê wê wa- 
teyê ku transfer û raguhastina 
beşekî ji bizava neteweyî û bi- 
cîhiştina çarçoveya erdnîgariya 
netewe û xak e bo cihekî din. Ev 
guhastina nasyonalîzmê ye, lê 
bi şert û mercê diyasporayê tê 
dariştin û danasîn. 

Kurdan di hundirê van salan 
de li Ewropayê îmajeke çawa ji 
xwe re dirust kirine? 

Em nikarin bêjin Kurdan li 
tevaya Ewropayê heman wêne 
dirust kiriye, Kurd jî wek her 
neteweyeke din ketine bin ban- 
dora siyasî, çandî û civakî ya 
dewletên ku li wan dijîn. 
Lewma Kurdên Swêdê û Nor- 
wêcê ne wek hev in. Lêkolînên 
min bi taybetî li ser nirxandin û 
danberheva Kurdên Swêd û 
Fransayê bû ku du wêneyên 
cihê didin. 

Cudahiya wan çi ye? 

Kurdên Fransayê, nemaze 
yên ku min lêkolîn li ser wan 
kirin, pirraniya wan ji gundan 
hatine, asta xwendevaniya wan 
kêmtir bû û di heman demê de 
PKKê ew zehf bi başî mobîlize 
kirine. Lê ew jffi sibehê zû 
diçûn li deverên dûr avahî lê di- 
kirin û tevlî civakê nedibûn, lê 
Kurd li Swêdê berovajî vê yekê 
ye, ji ber ku atmosfêra wan a si- 
yasî cihê bû. Atmosfêra siyasî û 
çandî ya swêdî ji ya fransî cuda 
ye, herwiha li Swêdê pêkhateya 
civakî ya Kurdan cuda ye. Ev 
raya hemû wan kesan e ku li ser 
diyasporaya kurdî lêkolîn ki- 
rine, wek Martin van Bruines- 
son ku dibêje ew bextê Swêdê 
hebû ku Kurdên ku ji herçar 
parçeyên Kurdistanê berê xwe 
danê, ji çîna siyasî û çandî bûn. 

Ev pêkhateya civakî jî bûye 
sedem ku diyasporaya kurdî li 
Swêdê ji ya Fransayê cuda be. 

Lê divê bêjim ku bi awayekî 
giştî, Ewropa bo Kurdan derfe- 
teke mezin bû. Di demekê de ku 
Kurd dihatin enfalkirin û li we- 
latekî wek îranê nikaribûn wek 
Kurd li zanîngehekê bixwînin, li 
Tirkiyeyê nikaribûn bi kurdî bi- 
peyivin, li Sûriyê mafê Kurdan 
yê hevwelatîbûnê nebû, diyas- 
pora derfeteke pirr mezin bû 
bo Kurdan ku rê vekir xelkê me 
herin li wan welatan bixwînin. 
Zaravê kurmancî ku li Tirkiyeyê 
dikir bimire û jinav here, li I 
derve zindî bû. 

Hevpeyvîn: Selam Sadî 


Hawar Ebdilrezaq 

D i hundirê 5 mehên borî de, 
100 şîrketên brîtanî hatine 
Herêma Kurdistanê. Şêwir- 
mendekî mezin yê komeleyeke 
brîtanî jî ragihand ku niha nêzîka 
70 şîrketên brîtanî li Kurdistanê 
karê hilberînê dikin. 

Heftiya borî şandeke bazirganî ya 
brîtanî ku nûnerên 26 şîrketan lixwe 
girtibû, serdana Herêma Kurdistanê 
kir. Hat ragihandin ku pirraniya şîr- 
ketan pisporên warên avakirin, av û 
perwerdeyê bûn û di nava şandê de 
nûnerên 5 zanîngehên navdar ên Brî- 
taniyayê jî hebûn. 


Şêwirmendê mezin yê kome- 
leya Rojhilata Navîn ku komele- 
yeke brîtanî ye, David Lloyd ji 
Rûdawê re got ku komeleya wan 
salê du caran şandên bazirganî 
yên brîtanî tîne Kurdistanê, der- 
barê serdana vê şandê jî ragi- 
hand: "Di hemû waran de pisporî 
û ezmûneke me ya baş heye û em 
dikarin hevkariya Herêma Kur- 
distanê bikin, nemaze di warê 
xwendina bilind û perwerde û 
rahênanê de hevkariyeke zêde 
bidin Herêma Kurdistanê, ji ber 
di vê şanda me de nûnerên 5 za- 
nîngehên navdar yên brîtanî 
hene.” 


8 car çûye Kurdistanê 

Ev şêwirmend ku bo cara 8'mîn 
e serdana Herêma Kurdistanê dike 
û li Slovenya balyozê Brîtaniya bû, 
got: "Dixwazim kifş bikim ku min 
di 5 mehên borî de 100 şîrketên 
brîtanî anîne Kurdistanê.” 

Şîrketên brîtanî di hundirê çend 
salên borî de, bi awayekî berçav 
hatine Herêma Kurdistanê û ne- 
maze di warên enerjî, avakirin û 
xwendina bilind kar dikin: Li aliyê 
din çend şîrketên din jî wek şîrketa 
Land Rover, Afren û Petrofac ku di 
warê şêwirmendî û perwerde û ra- 
hênanê de kar dikin, ofîsên xwe li 
Hewlêrê vekirine. 


ji endamên 

wê şandê Poppy Colinson bû ku bi 
çapkirina kitêbên dibistan û za- 
nîngehan re mijûl e. 

Colinson got ku ev cara sêyemîn 
e serdana Herêma Kurdistanê dike 
û hêvîdar e şîrketa wê bikare asta 
çapkirina kitêbên Kurdistanê bi- 
lind bike: "Bawer dikim dabînki- 
rina kitêban bi qalîteyeke bilind 
yek e ji wan tiştên ku em li Brîta- 
niya dikarin bo Herêma Kurdis- 
tanê dabîn bikin..” 

Nûnera zanîngeha Northamp- 
ton a brîtanî Ana Hews jî got heya 
berî demekê jî agahiyên brîtani- 
yan li ser Herêma Kurdistanê 
nebûn, lê got, "niha haya brîtani- 
yan bêtir ji rewşa vir heye." 


Wêne: Rûdaw 

Qehremanên belengazî û birçîtiyê hatine piştguhxistin 


Li ser caddeyên nû 
cilûbergên kevin difiroşin 


Danêr Qeredaxî 


J 


inên ku peydakirina pariyê ji- 
yana wan di firotina cilûbergên 
kevin de ye, çîrokên xwe yên 
seyr jî anîne ser caddeyê. Ew di- 
bêjin ew di malên xwe de bexte- 
wer nebûn, loma çûne bazarê. Beriya 
başbûna aboriya Kurdistanê bazara cilên 
jinan ên kevin, zembîl tizbî, pêlav û ber- 
mal zêde bû. 

Em di rojeke zêde sar de, ku pênc pîle 
di bin sifrê de bû, digel wan jinên bi temen 
axivîn. Sermayê gellekî bandor li wan ki- 
ribû, lê wan jinan digotin ew nikarin ve- 
gerin mal heta pere peyda nekin. Di giranî 
û kulba salên 1994ê de û piştî wê, ew bûn 
qehremanên bazarê, lê ne sermayedar. 

Leyla Elî temenê wê bêtirî heştê salî ye 
û nêzîkî 10 sal in hemû rojan bo firotina 


cilên kevin diçe bazarê Silêmaniyê. Ev pî- 
rejina dayika çar xortan dibêje ew ji ber 
belengaziyê vî karî dike, lê niha nikare 
dest jê berde û ew naveşêre "ez ji ber nea- 
ramiya dilê xwe vî karî dikim." Di dema 
aboriya xirab a salên notî de peydakirina 
pere bi rêya firotina cilên kevin li ser cad- 
deyan bo Gelawêjê qunaxeke girîng bû. 
Niha ku hizra wan rojan dike, dibêje 
"xwedê rebî, bila ti carî ew giranî û nex- 
weşiyên salên berê me dîtine, nezîvirin. 
Tevlî ku ew dem bo min baştir bû û cilû- 
berg dihatin firotin jî.” Gelawêj Celal ev 27 
sal in vî karî dike. Gelawêj kêfxweş e ku 
bûkeke wê ya baş heye wek ew pesnê wê 
dide: "Ev bûka min zilamê min ê seqet 
xwedî dike. Herwiha du neviyên min hene 
û ev malbat çaverêyî destên min in ku ez 
êvaran hinek fêkî bo wan bibim mal, yan 
hinek pere bidim zarokan.” 


"Şar >da rî dibêje we 
wêneyê bajêr kirêt kiriye" 

Taman Mihemmed (69] dibêje ev 
10 sal in ew vî karî dike. Ew giriya û got 
çavdêrên Şaredariya Silêmaniyê nahêlin 
ew cilên kevin ser aliyên caddeyan bifi- 
roşin: "Ji me re dibêjin we wêneyê ba- 
zarê kirêt kiriye." Taman dibêje ji ber di 
zaroktiyê de derziyek li wê xistine zaro- 
kên wê çênabin. Loma ew niha piştî mi- 
rina mêrê xwe bi tenê dijî: "Xweziya 
zarokekî min çêbûya yan min ji dadgehê 
zarokek werbigirta bo xwedîkirinê. Niha 
qet nebû ez ê bi wî re mabûma. Derdê 
bêyî zaroktiyê ez kuştime." Niha pîriyê 
rêya wan girtiye û ew tenê dikarin vî karî 
bikin ku hin ji wan jinan ev bêtirî bîst sal 
in pê ve mijûl in. 


.. ▼ . 

la ji bo çi em 8ê Adarê pîroz bikin? 


Soran Behaedîn Xerkûk 

D ilê seroka Komîteya Mafên Mi- 
rovan li Civata Parêzgeha Ker- 
kûkê bi rewşa jinên Kerkûkê 
qet ne xweş e. Loma ew dibêje 
ku wan biryar girtine di 8ê Adarê (Roja 
Navnetewî ya Jinan] de konseran sazne- 
kin, "ji ber ku ti amareke wan a dilxweş- 
ker nîne derbarê rewşa jinên Kerkûkê." 

Komîteya Mafên Mirovan li Civata Pa- 
rêzgeha Kerkûkê, hefteya borî amara 
tundûtîjiya himber jinan belav kir. Li gor 
vê amarê, sala borî 76 jinan di bûyerên 
cuda de giyanên xwe ji dest dane, ji wan 
jî 29 hatine kuştin û 18 jî xwe kuştine. 
Çalakvanên jinan dibêjin ev tundûtîjiya 
ku dijî jinan li bajarê Kerkûkê heye, gel- 
lekî ji bajarên din ên Herêma Kurdistanê 
bêtir e, lê milmilana siyasî li ser vî bajarî 


aliyên civakî veşartine. 

Seroka Komîta Mafên Mirov bo Karû- 
barên Zarok û Jinan li Civata Parêzgeha 
Kerkûkê, Ciwan Hesen, bi reşbînî tema- 
şeyî rewşa jinên Kerkûkê dike û dibêje 
"li vir mêjiyê ku mêr serdest e, hîn jî 
maye. Heta niha yasayek tune ku van 
kesên tundûtîjiyê dijî jinan pêk tînin, 
siza bide. Cihek jî tune bo hewandina 
jinên ku gef li ser wan heye." 


"Mêr heye 3 jin kuştine 
û bi azadî tevdigere jî" 


Berpirsa Şaxê Kerkûkê yê Yekîtiya 
Jinên Kurdistanê, Lawe Zengene, di vê 
baweriyê de ye ku hejmar gellekî bêtir e 
ji ya ku hatiye belavkirin: "Li Kerkûkê 


gellek kesên ku virde wirde tên kuştin û 
kes pê nizane jî hene. Heta hin bûyerên 
tundûtîjiyê her nehatine behskirin jî, bi 
taybetî jî revîn, derxistin û revandina 
keçan gellekî zêde bûne." Zengene bawer 
dike ku pirsgirêk eve ku xelk ser tundûtî- 
jiya himber jinan nayên girtin: "Eger bên 
girtin jî, piştî demekê bi kefalet tên azad- 
kirin." 

Yek ji pirsgirêkan, weke Zengene di- 
bêje, eve ku hêşta kar bi yasaya îraqê tê 
kirin ku rê dide kuştina jinan, bi sedema 
"parastina namûsê û bi navê şerefê", tevlî 
ku li Kurdistanê ev yasa hatiye sererast- 
kirin: "Li Kerkûkê ji bilî vê perexwarin û 
bertîl jî heye. Li Kerkûkê yasayek jî tune 
ku piştevaniya rêxistinan bike. Belgeyên 
me hene ku zilamekî jinek yan sê jin kuş- 
tine û piştî 3 mehan hatiye berdan û bi 
azadî tevdigere." 


Şirove 


Mafêjinan 

bêyîDolar 


Taman Şakir 


i navbera sala borî ya çi- 
rûskdar, bi qewlê hine- 
kan, û sala bê ya 
çirûskdartir de, em sal- 
vegera 8ê Adarê zindî 
dikin. Her çiqasî beşekî zêde yê jin û 
pîrek û xwişk û xanimên vî welatî niza- 
nin ev sal di çi aliyekî de û bo kê çirûsk- 
dar bûn. 

Bo kesên ku bûne qurbaniyên nezanî 
û paşketina hizra civakê, yan kesên ku 
bûne qurbaniyên namûsê, derxistina 
cinan, yan yên ku agir laşê wan yê xwe- 
şik kir arî, yan yên ku heya dimrin rûyê 
jiyanê yê tehl dibînin, di encama piçûk- 
xistina wan û êşandina wan di nav mal- 
batê û çarçoveyên civakê de, yan yên 
ku bi navê pirsgirêkên jinan dewle- 
mend bûn û bêhna laşên biraştî û 
xwîna herikî ya jinên bextreş yên vî 
welatî ji xanî, otomobîl, pere û postên 
wan tê. 

Di nav vê rewşa bi xof de gelo divê 
xanim, jin, pîrek û xwişkên Kurdistanê 
bi kîjan salvegerê ramiyabin? Xwenî- 
şandanan bikin li hember vê rewşa 
xirab a îro ya jinên Kurd, da ku peya- 
mekê bidin kolana kurdî, yan serdana 
gorên qurbaniyan bikin, yan her wek 
salên berê bi ciwantirîn modelên cilû- 
bergan û di ciwantirîn salon û bi ama- 
debûna zilamên feminist, hejmareke 
gotarên çirisandî bixwînin û xwe wek 
Can Dark û Rosa Luxemburg, Simon de 
Bovary, Alice Schwarzer bibînin û di 
dawiya merasîmê de jî çend jin yan 
mêran xelat bikin, tenê ji ber ku hevrê, 
nas û hevpartiyên wan in. Spas ji xwe- 
dayê mezin re ku êdî ti nirxê xelatan jî 
li welatê me nemaye, ji ber ku li ser 
bingeha partîzanî û hevrêtiyê tên 
dayin, lê ne ku li ser bingeha jêhatîbûn 
û çalakiya kesatiyan. 

Hikûmetê di vî warî de ji berê de gel- 
lek xeletî kirin. Pêdiviya hikûmetê bi 
saziyan tune bo karê jinan, pêdiviya wê 
bi çeperan jî tune bo saziyan, lê pêdi- 
viya hikûmetê bi kesên xwebexş heye, 
daku di warê jin û mafê mirovan de kar 
bikin. Ji ber ku bi derxistina fermanên 
îdarî û damezrandina jinan, ev pirsgi- 
rêk çareser nabe lê dibe ku aloztir jî 
bibe. 

Li Kurdistanê pirsgirêka me ya kêm- 
bûn û zêdebûna saziyan nîne, lê pirsgi- 
rêka me ya nezaniya karkirinê li wan 
sazî û rêxistinan heye. Di tevahiya kabî- 
neyên hikûmetê de, ji xeynî rêxistinan, 
hikûmetê rêxistin û saziyên taybet da- 
mezrandine bo parastina mafên jinan, 
lê belê wek pêwist nekarîne karên xwe 
bicih bînin. Tenê kêşeyên jinên vî we- 
latî makyaj kirine, lewma divê kabî- 
neya nû pirr bi hestiyarî ligel vê 
pirsgirêkê tevbigere û dawî li vê rewşa 
vêga bîne, bangewaziya karê xwebexşî 
bike. Wê çaxê emê bizanin çend ji van 
xwişk, xanim, jin û pîrekên niha ama- 
debûna xwe bo karkirinê ji bona mafên 
jinan radigihînin, amade ne kar bikin. 

Nêrîn 


Esedçawadiçe? 



David Romano 


G er rejîma Esed bikare serhildanê binpê bike û di 
desthilatê de bimîne, êdî pêwist e sipasiya Sun- 
niyên hişk yên herêmê bike. Pirraniya kêmjima- 
rên Sûriyê dibe ku zêde ji Esed hez nekin, lê hemû bêtir 
ji opozisyona nenaskirî ditirsin. 

Sedema vê tirsê jî heye. Li Lîbyayê û li îraqa li tenişta 
wan guherandina rejîmê şer û şîddet bi xwe re anî. Ne 
tenê Elewî ditirsin bi hilweşandina rejîma Esed re rastî 
şîddetê bên. Xirîstiyanên Sûriyê baş dizanin ku çareni- 
vîsa hevalên wan li îraqê çawa bû, gava dêrên wan di- 
hatin teqandin û keşeyên wan dihatin kuştin û 
Xirîstiyan dihatin neçarkirin ku ber bi Herêma Kurdis- 
tanê yan welatên derve birevin. Kurdên Sûriyê jî ti ga- 
rantiyek wernegirtine ku wan piştrast bike ku Sûriyeya 
piştî rejîma Esed mafên wan nas bike. Herwiha Durzî 
jî di xema wê yekê de ne ku bibin armanc, wek Êzdiyên 
cîranên wan. Bi ser de jî sedem hene ku gellek Erebên 
Sunnî yên sekûler jî bitirsin, ji ber rola berçav ku gru- 
bên Îslamî dilîzin li dijî Esed û herwiha ewqasî jî nabe 
alîkar gava kesekî mîna Eymen Zewahirî piştgiriya 
xwenîşanderan bike. 

Heke Rojhilata Navîn bi awayekî giştî lêborîn û ner- 
miyê li hember "yên din" nîşan bide, lê zordarên wek 
Esed pir bi dijwarî dikarin li ser desthilatê bimînin. Ji 
ber ku kîjan grub dixwaze rola Şî'eyên Erebistana 
Siudî, yan êlên nêzîkî Qedafî li Lîbyayê û Qubtiyan li 
Misrê û Behayiyan li îranê û Kurdên her deverekê jî ji 
xeynî li Herêma Kurdistanê, bilîze? Gava bizavên de- 
mokratîxwaz daxwaza guherandina rejîmê dikin her 
wek çawa li Misrê daxwaz kirin, kes nikare garantiyê 
bide ku ev bizav serkirdayetiya rejîma nû dikin. Di hil- 
weşandina rejîma Şah de li îranê her ji bo bîranînê bi- 
zavên azadîxwaz û demokratîk di dema xwe de bi 
roleke mezin rabûn. Vêga jî zordestiya Baasiyan li Sû- 
riyê, hîç nebe aramî û ewlekariyê ji gellek kêmjimarên 
Sûriyê re dabîn dike, tevî ku hemû jî binpê kirine. 

Di heman demê de, opozisyona Sûriyê hê nebûye 
yek. Her çiqasî çend kesên demokratîxwaz di nav opo- 
zisyona Sûriyê de hene, lê nakokî zêde ne. Li Hema û 
Humisê û cihên din her ji niha ve Elewî tên qirkirin. 
Hinek ji wan bêyî ti sedem hatine kuştin, tenê ji ber ku 
Elewî ne, bêyî ku kes bipirse ka gelo ew alîgirên Esed 
bûn yan na. Lewma pirraniya Elewiyan dikin wê hel- 
westê wergirin ku "dibe ku Beşar kurê q...be, lê ew hê 
jî kurê q...ê me ye." Bo kêmjimarên din jî Beşar hê ew 
îblîs e ku wî nas dikin, lê baştir e ji wan îblîsên ku wan 
nas nakin. 

Pirraniya welatên rojava jî dixuye ji ber vê pirsgirêkê 
asê mabin. Ji aliyekî hemû dixwazin mezintirîn hev- 
bendê îranê hilweşe. Herwiha kuştina bi sedan kesên 
sivîl û bêguneh ku bi awayekî hema hema di nav malên 
xwe de tên bordûmankirin, wan hêrs dike. Lê belê ji ali- 
yekî din ve jî, wan opozisyoneke Sûriyê ya hevgirtî ne- 
dîtine û nikarin jî bizanin Sûriyeya piştî Esed çawa dibe. 

Çareseriya eskerî di vê rewşa nediyar de wek karekî 
gêjîtî diyar dibe. Sûriye li gor Lîbyaya Qedafî heya as- 
teke mezin pirr zehmet e, nemaze ku Rûsya, Çîn û îran 
piştgiriya Esed dikin. Ger ew çekan bo artêşa azad a Sû- 
riyê dabîn bikin, gelo dû re bi awayekî ji awayan ew çek 
nagihîne destê tundrewan bo karên xirab? Çekdarîki- 
rina mucahidên efganî di dawî de planeke zîrek derne- 
ket ji ewropî û amerîkiyan re. Di encamê de jî tekane 
helwesta rojava li hember Sûriyê xwe di şermezarkirin 
û cezayên aborî de dibîne. 

Zordestên wek Esed di wê baweriyê de ne ku tirsa 
cîgirên wan baştirîn hevrêyê wan e. Di demekê de hej- 
mareke zêde ya xwenîşanderên Sûriyê bi awayekî bi 
cesaret û çavnetirs ew tirs ji bîr kirine û pirraniya xwe- 
nîşanderan jî ser bi Sunniyên pirranî ne, lê heya ku 
kêmjimarên din yên Sûriyê piştrast nekin ji mafên wan, 
têra rejîma Esed ji alîgir û piştgiran dimîne ku bikare 
li ser kursiya xwe bimîne. 

i rojên ku Musteşarê 
Karûbarê Asayîşa Giştî 
yê Tirkiyeyê bi şan- 
dekê ve serdana Ba- 
şûrê Kurdistanê kir de, 
di çapemeniyê de, taybetî di hinek 
malperên kurdî de îhtimala destpêki- 
rina hevdîtinan di navbera PKKê û 
"dewletê" de nûçe hatin weşandin. Tê 
zanîn ku berê jî çend caran li hinek 
welatên Ewropayê di navbera PKKê û 
tîmên ku taybetî ji karbidestên sazi- 
yên îstixbarata tirk pêk hatibûn, hev- 
dîtin hatibûn kirin. 

Jixwe ya dawî ji rayagiştî re eşkere 
bû û ji hevdîtinan parek di hinek roj- 
nameyan de hatibû weşandin. Ji ber 
ku daxwaz, siyaset û helwesta PKKê tê 
zanîn, me şîroveyên cûda xwendin. 

Lê di para nehatî weşandin ya van 
hevdîtinan de çi hebû, kî/kê çi gotibû, 
Kurdan çi daxwaz kiribûn, hê îro jî em 
nizanin. 

Lê tiştek tê zanîn, ku dewletê bi me- 
besta ji hev belavkirina PKKê dest bi 
van hevdîtinan kiribû. Niha pirs ev e, 
gelo dewletê helwesta xwe guhert, 
ango rastî bi mebestek paqij û bi dax- 
waza çareserkirinê carek din peyan 
dide? An emê carek din encama têk- 
çûna fêlek xerab bibînin? Em nizanin 
ka bi rastî hevdîtinan dest pê kiriye û 
di kîjan astê de didomin, lê tiştek heye 
ku piştî eşkerekirina hevdîtinên li Os- 
loyê, bergeh û asta hevdîtinan wê ji 
berê cûdatir be. Herçiqas di hevdîti- 
nên li Osloyê de dewletek navbeykar 
hebû jî, hêla Kurd tenê PKK bû. Heçku, 
pirsgirêka Bakurê Kurdistanê dozek 
neteweyî ye û ne bes û di cîh deye ku 
hêla Kurd tenê PKK be. Ji ber ku pirs- 

u salên borî, eger di dî- 
roka siyasî de rojekê bên 
şîrovekirin û lêkolîn der- 
barê wan de bên kirin, 
wek serdema miçiqîbûna siyasî û pûç- 
bûna proseya siyasî tên hejmartin. 
Çend meh in ligel destpêkirina pro- 
seya veguhertina serokatiyan, tevge- 
reke siyasî ya berfireh dest pê kiriye û 
hinek cemed ber bi helandinê diçin. 
Du salên borî hinek kes tenê ji bo pûç- 
kirina proseya siyasî ya Kurdistanê 
hatibûn pêş, ew hatin dûrxistin. Wan 
li ser bingeha ku "çaresernekirin çare- 
serî ye" di proseyê de deriyên gotûbê- 
jan girtibûn. 

Di zanistên siyasî de diyalog bin- 
geha siyasetê ye û gava ne amade be, 
dijwar e em bikarin bêjin ku em di jîn- 
geheke siyasî ya saxlem de dijîn. Ne- 
bûna proseyeke siyasî ya saxlem di 
civakê de, ligel ku aramiyê lawaz dike, 
dirêjî aştiya civakî jî dibe û aramiyê di 
warên cuda yên jiyana civakê jî dixe 
xeterê. Du salên borî Kurdistan di krî- 
zeke bi vî rengî de derbas bû. Niha her 
çiqasî opozisyonê pêşdem ragihand 
ku guherandina rûyan tiştekî ji mijarê 
naguhere, lê derket ku rû dikarin bi- 
bandor bin di vegerandina beşekî ji 
aramiya ku nebû. Deriyên gotûbêjan 
hatin vekirin û yên ku hatibûn girtin jî 
hewldana vekirina wan hat dayin. 

Ev tevgera niha vegerandina siya- 
setê ye bo jiyana civakê, her çiqasî ara- 
miyeke rêjeyî dirust kiriye, lê 
bendewariyeke zêde jî li dû xwe anî. 
Qonaxa yekê ya vê proseyê pêk dihat 
ji wê yekê ku Nêçîrvan Barzanî, bi 
navê PDKê û hikûmeta Herêma Kur- 
distanê li deriyê hemûyan da û gellek 


Hevdîtinên PKKê û Dewletê 


Mahmut Kilinc 


Divê temsîliyek fereh 
hebejibc hevdîtin li 
ser qedera miletê Kurd 
tên kirin. 


girêka PKKê û ya Bakurê Kurdistanê 
ne heman tişt e. Herçiqas bi hêz be jî, 
di dawiyê da PKK ji têkoşîna azadix- 
waz ya Bakurê Kurdistanê partiyek e. 
Ya rast ku hêla Kurd ne tenê bi PKKê, 
berevajî divê temsîliyek fireh hebe, ji 
ber ku hevdîtin li ser qedera miletê 
Kurd tên kirin. Jixwe heta ku temsîli- 
yek weha nebe, ango hêla Kurd bi 
temsîliyek fireh tevnegere, dewlet dev 
ji fêla xwe ya xirab bernade. Ev rasti- 
yek siyasetê û dîplomatîk e, divê PKKê 
jî bi vê rastiyê hesiyabe. 

Weha dixuye ku vê care bergeh û 
asta hevdîtinan wê ji berê berhemtir 


û cidîtir bibe. Serdana musteşarê tirk 
Murat Ozçelikya Hewlêrê û hevdînên 
wî bi serokê Kurdistanê û rayaderên 
herêmê re dibe sebebê şîroveyên hê- 
vîbexş. Em nizanin Başûrê Kurdistanê 
çiqas têkilî pêvajoyê ye, lê eger çare- 
serî tê xwestin, ne yekser be jî, divê 
ew têkilê pêvajoyê bibe û li ser hevdî- 
tinan karîger be. Herkes, taybetî her 
Kurdê ku xwedî wijdan be, dizane ku 
di bîst salên dawî de gelê Bakurê Kur- 
distanê, bi amanca bidestxistina 
mafên demokratîk û neteweyî, bede- 
lên gellek giran dan. Ne hewceyî go- 
tinê ye ku hê îro jî li ser gelê Bakurê 
Kurdistanê bi vekirî rejîmekî faşîst 
serdest e. 

Bi bawerîya min, eger di van hevdî- 
tinan de taybetî du daxwaz bi dewletê 
neyen qebûl kirin, bo têkoşîna Bakurê 
Kurdistanê heyf û guneh e. Ji vana yek, 
divê nasnameya Kurd, di zagonan de 
wek nasnameya gelekî cîh bigre û ew 
bê misoger kirin. Du, bo hemû zaro- 
kên Kurdan perwedeya bi zimanê 
kurdî û herweha li Kurdistanê kurdî 
bibe zimanê fermî, ligel tirkî. Ev herdu 
xal dikarin têkoşîna çekdarî rawestî- 
nin û daxwazêm mayî, bo mînak 
"xweseriya demokratîk", an federa- 
lîzm, bi kurtî mafê çarenûsî, karê pê- 
vajoyekê ye. 


Vegera siyasetê 


Rêbwar Kerîm Welî 



Di zanistên siyasî de 
diyalog bingeha siya- 
setê ye. 


tişt ji yên ku digotin xetên sor ên dest- 
hilatê ne, di rûniştinên xwe yên dest- 
pêkê de ku bo zêdetir nîşandana 
niyetpakiyê bûn, hatin gotûbêjkirin. 
Vê yekê hêviyeke zêde li cem xelk û 
opozisyonê dirust kir, lê serkirdeyên 
opozisyonê di daxuyanî û gotarên 
piştî van rûniştinan de dilgiran û bi 
guman in. Ji ber ku hewldanên Nêçîr- 
van Barzanî wek hewldanên takekesî 
dibînin û bi baweriya wan prose ne 
giştî ye. Wek mînak çend rojan piştî ku 
Nêçîrvan Barzanî serdana bizava 
Goran kir û li wir ragihand ku her tişt 


dikare bê gotûbêjkirin, karbidestekî 
din yê PDKê li ser ekranê televizyonan 
derket û digot hin tişt hene nikarin 
bên gotûbêjkirin. Lewma opozisyon 
ne neheq e, eger bipirse ji kîjanî ji wan 
bawer bikin?! 

Lewra hê jî ji proseyê re maye û 
tekûz nebûye, lê niyatpakî û meyla bo 
aramiya siyasî meyleke xurt e. Ji ber 
ku du salên borî derxistin ku peyrew- 
kirina zordestî û emnîkirina siyasetê, 
ne ku her tiştekî bi navê siyasetê na- 
hêle, tevahiya ezmûnê dixe xeteriyê. 
Aştiya civakî ji nav diçe û zemîneya 
kar û henasedana siyasetê namîne. 

Niha gereke din ji serdankirina par- 
tiyên siyasî û xelekek rûniştin û da- 
nûstandin bo beşdarîkirin yan 
nekirine di kabîneya bê de li pêş e. Nê- 
çîrvan Barzanî û cîgirê wî li deriyê 
partiyan didin, bersiva wan partiyan 
her çi be jî ne girîng e, bi qasî ku ara- 
miya niha bê parastin. Lê ji bo ku ev 
rûniştin nebin rûniştinên takekesî, 
heqe PDK li ser asta polîtburoya xwe 
ya siyasî, wek çawa ligel YNKê rûdine, 
wiha jî ligel wan partiyan rune. YNK jî 
bi heman awayî polîtburoya wê ligel 
Goran û partiyên din jî bicive û rûne. 

Zekî Ozmen 



elefonên destan 
ên xwedî pirhêlî 
yên ku wekî nifşa 
Smartphone têne 
bilêvkirin, bi tay- 
betî bi "App" 
ango sepanên xwe yên taybet 
hem jiyanê hêsan dikin û hem jî 
roj bi roj bêhtir kesan teşwîqî ki- 
rîna xwe dikin. Di bazarê de du 
serkêşên App'an hene; Apple bi 
rêya pergala xwe ya nivîsbariyê 
ya bi navê IOS ji bo Iphone, Ipad 
û Ipod'an App'an dike xizmetê 
de. Dîsa Google jî bi heman şê- 
weyî bi pergala xwe ya nivîsba- 
riyê ya bi navê Android ku 
Smartphonên mîna Samsung, 
Motorola, Panasonic, HTC pê kar 
dikin, roj bi roj vê xebatê berfi- 
rehtir dike. Niha hem li ser mal- 
pera App Store ya Apple û hem jî 
li ser Android Market a Googlê 
her yekî zêdeyî 500 hezar App 
hene û her roj ev hejmar bilind- 
tir jî dibe. Tenê li ser App Store 
ya Apple ji sala 2008ê ve 18 mil- 
yar caran app'ên bê pere û bi 
pere hatine daxistin. 

Hejmara app'ên bi kurdî kêm in 

Niha digel ku di berîkên bi de- 
hezaran Kurdan de Smartphone 
hene jî, hejmara app'ên bi kurdî 
ji deh beban derbas nabe. Herî 
dawî vê hefteyê li ser App Store 
app'ek bi kurdî a ji bo fêrkirina 
zarokan a tîpên kurdî û app'ek 
taybet ku mirov bikaribe li tel- 
evizyonên kurdî li ser Iphonê te- 
maşe bike hatin tomarkirin. 

Niha jî sosyalpedagokê Kurd 
Eyûp Demir digel hevalekî xwe 
ferhenga kurdî ya herî berfireh 
wekî app amade dike. Eyûp 
Demir li ser fikra çêkirina app'a 
ferhengê dibeje ku ev demek bû 
ku ew li ser ferhengek dewle- 
mend li ser înternetê difikîri lê 
kesek nebû ku bikaribe ji hêla 
teknîkî ve bernameyek pêşketî 
damezirîne. Sedemê peydabûna 
vê fikrê jî ew wekî zehmetiya 
peydakirina ferhengên bi kurdî 


Ferhenga kurdî 
ya mobîl derdikeve 




Eyup Demir: "Me got divê wek leo.org pêşketî be 


û bihayê wan yê giran destnîşam 
dike. Herî dawî ji beriya du salan 
ji hevalekî xwe yê bernameçêker 
re behsa vê fikra xwe dike û bi vî 
awayî havalê wî jî aliyê teknîkî 
yê projeyê digire li ser milê xwe. 
Demir li ser destpêka projeyê jî 
wisa pê de diçê: "Wekî gava 
yekem me ferhengên bi zarava- 
yên kurmancî, dimilkî û soranî 
kom kirin û piştre me peyv 
hemû dîjîtalîze kirin. Piştre ber- 
namenivîsînê dest pê kir û me 
got divê em bingeha ferhengê 
wisa deynin ku wek ferhengên 
"leo.org" pêşketî be. Yanî ji kate- 
gorize kirina peyvan, weke 
mînak 
beşên 
aborî, ci- 
vakî, de- 
rûnî, 

tendirustî 
û hwd. 


heta otomotîk dîtina peyvên 
mînak, wexta ku mirov du tîpan 
dinivîse." 


App ji 300 hezar peyvan pêktê 

Eyûp Demîr bi xwe li ser karê 
civakî xwendiye û wekî hobby b 
ser malperan û teknîksaziya 
wan jî dixebite û hevkarê wî yê 
vê projeyê Dennis jî, ku bi xwe 
Alman e, beşa înformatîk dix- 
wîne û pisporê avakirina malpe- 
ran e. Derbarê naveroka 
ferhengê de jî ew me agahdar 
dike ku digel her sê zaravayên 


kurdî yên sereke, zimanên al- 
manî, ingilîzî û tirkî wekî werger 
di nava ferhengê de ne û bi giştî 
ferhenga ku ew amade dikin 
derdora 300 hezar peyvan di 
nava xwe de dihewîne. Her wiha 
wan di serî de ferhengên Zana 
Farqînî, Fazil Faryad Omar, Sal- 
leh Sadellah, Celadet Alî Bedir- 
xan, gruba Vate û gellekê din 
wekî çavkanî berhev kirine. 

Li ser pirsa gelo wan berhe- 
mên heyî wekî referans ji xwe re 
girtî hene, Eyûp vê bersivê dide: 
"Belê, mînak ji bo me Leo.org û 
duden.de ne. Lê em dixwazin 
ferhengê berfirehtir bikin lê ev 
yek jî bila sûrprîz bimîne." 

Derbarê zehmetiyên ku ew di- 
kişînin jî, ew dibêje ku hem ber- 


hevkirina ferheng û peyvan û 
hem jî di warê teknîkî de jî gel- 
lek zehmetî kişandine û gellek 
wext jê re dane. 

Wê ji sererastkirinê re wekî 
Wîkîpedia vekirî be 

Ev ferhenga ku ew amade dikin, 
wê tenê ne wekî app were weşan- 
din, her wiha wê wekî sepan ji bo 
komputeran û dîsa wekî malper li 
ser înternetê were belavkirin û 
niha domainên ferheng.com û fer- 
heng.de ji vî karî re tomar kirine. 
Eyûp Demîr cûdahiya di navbera 
ferhengên bi kurdî yên heyî û ya 
ew amade dikin wisa bi lêv dike: 
"Ya yekem, bêtirîn peyv wê di vê 
ferhengê de hebin û ya din jî wê 
her sê zaravayên kurdî di ferhen- 
gekê de werin weşandin. Heta niha 
ferhengeke kurdî ku bi evqas pey- 
van dewlemend be tune ye. Wekî 
din jî amadekirina peyvan di beşan 
de. Jixwe wê ev proje vekirî jî be û 
her mirov wê bikare wekî Wîkîpe- 
dîa li ser guharînan û zedekirinê 
bike." 

Derbarê sererastkirina peyvan 
de jî, Eyûp Demîr dibêje ku wan 
di vî warî de sozên alîkariyê hem 
ji zanîngehekê û hem jî ji hejma- 
rek nivîskar standine. Her wiha 
komkirin û dîjîtalîzekirina pey- 
van berbi dawiyê ve çûye û di 
warê teknîkî de jî ew ber bi dawî 
hatine. Eyûp Demîr di dawiyê de 
dibeje ku ew di nava hewldanê 
de ne ku ferheng di Gulana îsal 
de bikevê xizmetê. 


Mezopotamya 

Weqfa Şandina Cenazeyan 


Bîranîna Şehîdên Helepçeyê - 2012 


Civîna Danasîn û 
Piştevaniyê ya Weqfa 
Ismail Beşikçi li Kolnê 


FKKS: "Bila 16ê Adarê ji aliye Yekîtiya Netewan ve wek 
rojek li dijî bikaranîna çekên kimyevî bê îlan kirin" 

Dem: In, 16 Adar 2012 

► Seat: 17:00, 

Navnîşan: Adolf Fredriks Kyrka- Stockholm 

Amadekar: FKKS 

Bername: Fîlm, şano, muzîka matemî û axaftin. Di nav 
axaftvanan de serokê partiya sosyal-demokrat Stefan Löf- 
ven û wezira Yekitiya Ewropayê Birgitta Ohlsson jî hene. 

Demjimêr: 15:30-19:00 
<Q) Cîh: DGB Haus (Grofte Saal) 
Q Hans-Böckler Platz 1, 50672 Köln 


Ibrahim Giirbiiz 
Serokê Weqfê 

Av. Ruşen Arslan 
Cihgirê Serokê Weqfê 

Sinevizyon 

Agahdarî 

Nêrîn û pêşniyarên 
beşdaran 

Cureyê hevxebat û 
piştevaniyê 




Bîranîna Şehîdên Helepçe - 2012 

în, 16.03.2012, seat: 17:00 
Adolf Fredriks kyrka-Stockholm 


* Fîlm * Şano *Muzîka matemî *Axaftln 

Stefan Löfven (Serokê Partiya Sosyaldemokrat) 

Birgitta OhlSSOn(Wezîra Hukumeta Swêdê ya Yekîtiya Ewrûpayê) 


hT 



Mezopotamya 
canazeyên 
we dişîne 
herçar beşên 
Kurdistanê 


Di rojên dijwar de 
em bi we re ne 


Tei, 02331 - 47 33 886 

Mobil: 0178 -18 56 970 
0172-27 24 163 



Navnîşan: Frankstr. 6 • 58135 Hagen/Almanya 
E-Mail: sigortaci-alp@hotmail.de 

www.mezopotamya-cenazefonu.com 

Şaşiyên 

kêmkirina 

kîloyan: 

Kalorî di kîjan 
xwarinê 
de hene û ew 
çawa tên 
şewitandin? 





u eger ji 
wan kesan 
bî ku hertim 
girîngî didî 
xwarina fêkî 
û keskatî, 
kaloriyên tu 
dixweyî dij- 


mêrî, bi rêkûpêkî sporê dikî, lê 
dema diçî ser terazûyê dibînî 
ku giraniya laşê te her weke 
xwe ye, mimkûn e ev rewş te 
rastî bêhêvîbûnê bike, lê baştir 
e tu bizanî ku bi heman gira- 
niya te kesên din jî hene û 
mimkûn e hin şaşiyên basît 


hebin ku te wan li ber çavan 
negirtiye. Ew şaşî ev in: 

• Hejmara kaloriyên ku 
kesek dixwe girêdayî corê 
laşê vî kesîye. Baştir e danên 
xwarinê bên dabeşkirin û di 
yek danê de hemû van xwari- 
nên ku bo leşê mirov pêwîst 


e, di rojekê de nexweyî. Gelekî 
şaş e tu bêjî ez ê nîvro gelekê 
bixwem,ji ber ez ê êvarê nex- 
wem. 

• Eger çalakî û tevgerên te 
zêde bin, lê tu di daketina kî- 
loyên laşê xwe de ti cudahiyê 
nabînî, wê demê pêwîst e tu 
tenê bo spor û daxistina kîlo- 
yên xwe demekê destnîşan 
bikî. Ji ber ku demjimêrên te 
yên kar, hatinûçûyîn, hilgir- 
tina çend paketên kelûpelan 
di bazar de û hilgirtina zaro- 
kan. Ev hemû nêzîkî400 ka- 
lorîxerc dikin, lê mimkûn e 
tu di danekî de 2000 kalorî 
bistînî. Vêca hatin û çûna di 
parkekê de wek demjimêrekê 
nêzîkî 150 kalorî dişewitîne. 

• Tu eger xwarina tendi- 
rust hilbijêrî wê demê pêwîst 
e tu rêjeya wê jî li ber çavan 
bigirî. Minak, mimkûn e tu 
perdaxekî mezin ê xweşava 
tirîyan mûzê vedixwî, bi hê- 
viya ku te xwarineke tendi- 
rust hilbijartiye, lê zêdebûna 
rêjeya xwarinê wisa dike ku 
evxwarin ramana tendirus- 
tiyê wenda bike û di zêdene- 
bûna kîloyên laşê de sûda 
xwe nebe. Baştir e tiştê dix- 
weyî rojane binivîsî, herwiha 
rêjeya xwarinê jî di rojekê de 
bila bêtirî keskatî, fêkî, paşî 
pêkhateyên şîrîbe û rêjeya 
herîkêm jîbila birinc, nan, 
goşt û tiştên bi ron û qelew 
be. 


• Tu eger danên tendirust 
dixwazî, wê demê divê tu vê 
yekê li berçavan bigrîku du 
pîzzayên keskatiyê biqasîyek 
hamburgera bi maunîs ka- 
lorî tê de heye. 

• Tu eger bixwazî hevsen- 
giya navbera danên xwarî 
de biparêzî, ev ne karekîzor 
e, lê bi merca ku xwarina 
şêrîn û xwarinên bi ron 
nebin. 

Ango ne merc e ev xwari- 
nên kêm ron kaloriya wan jî 
kêm be. Xwarina normal a bi 
rêjeya kêmtir, baştirîn rêya 
xwarinêye. 

• Xwe ji danên sivik dûr 
bike. Mimkûn e xwarina şêrîn 
yan ên hevîrkî di nava danên 
serekeyên xwarinê de çend 
sed kaloriyan zêde bikin ku 
tufikra wan nakî. Li gor lêko- 
lîna Komela Kilîkên Xwari- 
niyê jin di dema 
temaşekirina televizyonê de 
bi rêjeya ji sedî 15 bêtir ji 
dema normal xwarinê dix- 
wen û di dema sohbetê de jî 
her tiştê ber destê wan be 
dixwen. 

• Eger mebesta te ji sporê 
kêmkirina kîloyan be, wê 
demêfikra spora giran neke 
û li gor lêkolînan bo bidest- 
xistina encamekî domdirêj 
bazdana bi piyan ji rêveçûna 
normal baştirîn rêye. 


Bo dil şukulat baş e lê. 


Xaçepirs 




X warina şukulatê ne 
tenê bo xweşiyê, lê 
bo dil jî baş e. Herwiha li 
gor lêkolînekê ku di ko- 
vara Time ya Amerîkî de 
hatiye belavkirin, dibe 
sedema kêmkirina go- 
şara xwînê jî. 

Ev lêkolîn bi beşdariya 
1000 kesan hatiye kirin û 
di encamê de derketiye 
holê ku beşdarbûyî di 
tevgera xwîna xwe de 
hest bi başbûnê dikin. 

Lê serperiştê vê lêko- 
lînê dibêje "peyama min 
bo xelkê ev e ku eger ew 
gellekî ji şukulatê hez 


dikin wê 
demê 
xwarina 
perçeyeke 
biçûka şu- 
kulateya 
rengê wê 
nêzîk reş 
tendirusttir 
e ji corên din 
ên şêrîna- 
hiyê û mim- 
kûne sûda 
wê jî hebe." 

Lê Hoper 
herwiha di- 
bêje "belgeyên 
temam li ber 
dest nînin ku 
em bikarin bêjin hemû 
kes dikarin şukulate bix- 
wen." 

Rêvebirê Beşê Xwarinê 
li Zanîngeha Boston jî di- 
bêje "berê jî hatiye zanîn 
ku xwarina kakao û 
qehwê bo kêmkirina me- 
tirsiyên nexweşiyên li ser 
tevgera xwînê sûda xwe 
heye." 

Herwiha ronî kir ku 
normal e eger perçeyeke 
biçûk a şukulatê bê xwa- 
rin, bi mercê ku rêjeya 
wê neyê zêdekirin bi 
hênceta ku bo dil baş e. 


Çeperast: 1 - Mirî li ser tên 
şûştin - Pêxemberek, mêrê 
Hawa - Bizmarê mezin. 2- 
Gîha û pûşê lihevbadayî (be- 
repaş) - Li Kurdistanê herê- 
mek - Rind e, çak e, qenc e. 
3- Maske, kirasê lihêf û 
doşekan - Çand, zargotina 
devkî û nivîskî. 4- Kesên 
wek keran, serhişk, bêaqil 
(berepaş) - Haydê, yalla, 
rabe (berepaş) - Cûreyek 
çûk û teyrikan. 5- Nefret, 


kerb, dijminatîya veşartî - 
Ast, bergeh, pêpelok (bere- 
paş). 6- Wênekêş, sûretkêş. 
7- Xwelîdank, kodika arî û 
xwelîyê - Du tîpên alfabeyê 
ku ji bo mezinbûna cil û 
bergan tê bikaranîn.8- 
Nexêr, nabe - Yan, yan jî - 
Navekî zilaman (berepaş). 

9- Moxila mezin (berepaş) - 
Cûreyek xezalan, li Ewrû- 
payê çemek. 10- Şaşî, çewtî 
- Pêk nayê, çênabe. 

4 5 6 7 8 


Serejêr: 1 - Kesê dîrokê di- 
zane, dîroknas. 2- Li Kurdis- 
tane kêmneteweyek - Dirêj 
bike, ast. 3- Astengî, rêgirtin - 
Nîşana millet û welat. 4- Kîn, 
nefret, acizîya nava meriv 
(berepaş) - Hikimdarî, ne baş 
ne xirab. 5- Tiştên ku ji bo pa- 
raztinê datînin cem hinekan. 
6- Notayek- Bexçê bihuştê, 
îrem. 7- Li Tirkiyê kanalekte- 
levizyonê - Bi Swêdî ordek, 
teyrikek dîrokî. 8- Wezîfe, kar, 


xizmet - Zadê hêrayî (bere- 
paş). 9- Bajarekî bakurê Kur- 
distanê - Sebrê, ezîza ber dil, 
wekberxikê (berepaş). 10- 
Maf, heqanet - Restorant, 
ciyê xwarinê. 11- Li Rojhilata 
Navîn milletek. 12- Dengê 
karik û bizinan. 13- Çal, ba- 
werî, raman. 14- Li Latîn 
Amerîkayê medenîyetek 
kevnare. 15- Xeletî, çewtî (be- 
repaş). 16- Şaşîtî, xeletî, kê- 
masî. 


9 10 11 12 13 14 15 16 






















































































































































ZAROK 


" Qijika reş 
êfxweş bû bi vê 
pesindayîna rovî û hewl 
da ku bersiva rovî bide 
u bu xize-xiza we u m- 
kilê xwe vekir û penêr ji 
nav nikilê wê ket. Rovî 
penêr ji erdê girt û ji 
qijikê re wiha got: "Eger 
yên wek te bê hiş hebin, 
wê jîrên wek me her 
hebin, lê penêrê te wê 
bibe şîret li te." 


E z Zeng im, ji Dihokê, yanî ji başûrê Kurdistan._ 

Ez 04.10.2007 li Almanyayê, li bajarê Berlînê ji 
dayik bûme. Niha diçim baxçeyê zarokan, ez bi 
kurdî û almanî dizanim. Ji Spider-Man hez dikim, cil û 
bergên kurdî jî pirr li bejna m n tên. Ez carekê digel 
dayik û bavê xwe çûm welat. Li malê jî tevlî xwişka xwe 
ya rind û ciwan Vînayê yariyan dikim. Ez her heftiyê rû- 
pelên zarokan di Rûdawê de dixwînim. 


Rovî u Qijik 


Q ijika reş li 
ser guliyê 
darekî ve- 
mşTiou û per- 
çeyek penêr di 
nav nikilê wê 
de bû. Rovî jî 
bêhna penêr 


qijikê kir: 
min qijik, tu 
îro pirr rind î, ew bejin û 
bala li ser te weke şahê li 
ser textê, pûrt û perên te 
yên delal her weke ava zêr 
zelal. Ma tu hewqas rind û 
pak î, bi min xweştir e 


Rojbûn an jî şahiya te ye û tu jî dixwazî wêneyê 
xwe li vir bibînî? Ji me re bişîn: info@rudaw.eu 


Cudabûnên di navbera van herdu wêneyan de bibîne! 


Fîl û Mêrole 




R ojekê fîlek û mêroleyek diçin 
sînemayê. 

Fîl bi tirs dibeje: "Eger bavê min 
were û min li vê derê bibîne, wê 
pirr bixeyide." 

Mêrole: "Netirse, wexta ku bavê 
te hat, tu xwe li pişt min veşêre!" 

